ڕەهەندەکانی شوناسی مرۆڤی کورد و پێویستییەکانی\nمرۆڤ بوونەوەرێکی تاک‌ڕەهەندی نییە، بەڵکوو خاون کەسایەتی و شوناسێکی چەند ڕەهەندییە. ئەمە واقعییەتی مرۆڤە وەک بوونەوەرێک. بوونی مرۆڤ سێ ڕوو یان ڕەهەندی هەیە. بە دەربڕینێکی دیکە مرۆڤ سێ بوونی هەیە: ١) بوونی سروشتی، کە هەموو مرۆڤەکان لەم بوونەدا تاڕادەیەکی زۆر هاوبەشن و چەندین خەسڵەتی هاوبەش پێکەوە گرێیان دەدا و لەژێر کەتیگۆری «مرۆڤ»دا کۆیان دەکاتەوە و پێناسەیان دەکا. ٢) بوونی کولتووری و بەکۆمەڵی مرۆڤ، کە کولتوورەکان و، مرۆڤەکان وەک کۆمەڵ، لە یەک جیا دەکاتەوە. ٣) بوونی تاکێتیی مرۆڤ، کە تاکەکان لە یەکتر جیا دەکاتەوە و تایبەتمەندیی جیاکەرەوە، یان شوناسی تاکەکەسییان پێ دەبەخشی.\nمرۆڤی کورد لە بوونی سروشتی و لە هەبوونی کۆمەڵێک خەسڵەتی بنەمایی و مرۆییدا، لەگەڵ مرۆڤەکانی دیکەی سەر ڕووی زەوی هاوبەشە. واتە کوردیش مرۆڤە وەک هەموو مرۆڤەکانی سەر بە نەتەوە و ئایننە جۆراوجۆرەکان. بەڵام لە بوونی کولتووری و بەکۆمەڵدا، لەوان جیا دەبێتەوە. لەسەر ئاستی خواروونەتەوەییش، تاکەکانی کورد دەتوانن بەپێی سروشتی خۆیان، خۆیان بئافرێنن و مومارسەی ئازادی و خودموختاریی خۆیان بکەن.\nئەم وتارە لەسەر کەسایەتی و شوناسی سێ ڕەهەندیی مرۆڤی کورد و پێویستییەکانی، دەوەستێ و نامومکینی و تەنانەت ناسروشتیبوونی هەڵاتن لەم واقعییەتە، یان حاشالێکردنی لەلایەن نەیارانی کوردەوە، لێک دەداتەوە. هەروەها دەیەوێ ئەوە شی بکاتەوە کە هەوڵدان بۆ حاشالێکردن و سەرکوت و سڕینەوەی بەشگەلێکی شوناسی کورد، لە هەلومەرجێکدا کە کورد وەک نەتەوە بیچمی گرتووە، مەحکووم بە شکست و تەنانەت نامومکینە.\nگوتمان کورد لە بوونی سروشتیدا لەگەڵ هەموو مرۆڤەکان هاوبەشە؛ بەڵام ئایا هەر لە بنەڕەتدا مرۆڤ سروشتێکی هاوبەشی هەیە یان نا؟ لەم باەرەوە سێ تیۆریی سەرەکی هەن یان لەگەڵ سێ مرۆڤناسیی فەلسەفی بەرەوڕووین:\nتێزی یەکەم: مرۆڤ سروشتێکی هاوبەش و تەنانەت نەگۆڕی هەیە. ئەم تێزە، تێزی زاڵی سەردەمی ڕۆشنگەرییە. سەرەڕای هاوبەشیی بۆچوون لە هاوبەشبوون و نەگۆڕبوونی سروشتی مرۆڤ، هەندێک لە بیرمەند و فیلسووفەکان بە سروشتی مرۆڤ بەدبین بوون و فەلسەفەی سیاسیی خۆشیان لەسەر ئەم بنەمایە داڕشتووە. لە گرینگترینی ئەو فیلسووفانە، دەتوانین ئاماژە بە تۆماس هابز و کتێبە بەناوبانگەکەی، «لێڤیاتان»، بکەین کە لەسەر بنەمای بەدبینی بە سروشتی مرۆڤ، داڕێژراوە. هەندێکیشیان دیدێکی خۆشبینانەیان بە نیسبەت سروشتی مرۆڤ هەیە و ئەمانەش بیر و ئەندێشەی خۆیان لەسەر ئەم بنەمایە داڕشتووە. لەوانە دەتوانین ئاماژە بە جان لاک و بەگشتی بیرمەندە لیبڕالەکانی سەردەمی ڕۆشنگەری بکەین.\nبەگشتی ئەم تێزە لەسەر بنەمایەکی مۆنیستی دامەزراوە و لە تایپە پەڕگیرەکەیدا، تۆتالیتێریزمی لێ کەوتۆتەوە؛ چونکە ئەگەر مرۆڤ خاوەنی سروشتێکی هاوبەش بێ، خاوەنی بەها و میتۆدی هاوبەشیشە و بەرەو ئامانجی هاوبەش هەنگاو دەنێ کە دواجار لە شارستانیەتیی گشتی و هاوبەشدا خۆی دەبینێتەوە. لە مێژوودا زۆر کەسمان دیتووە کە ئیدیعای ئەوەیان کردووە بەپێی سروشتی مرۆڤ، ڕێکار و فۆڕمی بەختەوەریی مرۆڤیان دۆزیوەتەوە و ویستوویانە ئەو ڕێکار و فۆڕمی ژیانە بەسەر مرۆڤەکاندا بسەپێنن و کارەساتیان ناوەتەوە. ئەم خوێندنەوەیە لەسەر بنەمای باوەڕ بە حەقیقەتێکی یەکگرتوویی ئانتۆلۆژیک بینا کراوە کە دەکرێ بە ئامرازی عەقڵی و زانستی، بیدۆزیەوە. ئەمە ئێپیستمۆلۆژیی سەردەمی ڕۆشنگەرییە.\nتێزی دووەم: مرۆڤ سروشتێکی وەک یەک و نەگۆڕی نییە. ئەم تێزە لە تایپە پەڕگیرەکەیدا لەگەڵ واقعیەتی سروشتیی مرۆڤ نایەتەوە؛ ئەگەر مرۆڤەکان هیچ خەسڵەتێکی هاوبەشیان نەبا، لەژێر کەتیگۆری «مرۆڤ»دا پێناسە نەدەکران، ئەسڵەن لەگەڵ یەکتر نەدەبون و، هەموو ئیدیۆم و دەستەواژەکانی چەشن و جۆری مرۆڤی، کۆمەڵگەی مرۆڤی و هەموو شتەکانی پێوەندیدار بە مرۆڤ لە زانستەوە بگرە تا دەگاتە کولتوور و … بێمانا دەبوون.\nتێزی سێهەم: ڕاستە سروشتی مرۆڤ تا ئەو ڕادەیە، کە تێزی یەکەم باسی دەکا، ویشک و نەگۆڕ و هاوبەش نییە، بەڵام کۆمەڵێک خەسڵەتی هاوبەشیش مرۆڤەکان لێک کۆ دەکاتەوە. ڕاستە مرۆڤەکان ئازاد و خودموختارن، بەڵام ئەم ئازادی و خودموختارییە، ئابستراکت و مێتافیزیکی نییە. بە پێچەوانەی بۆچوونی زاڵی سەردەمی ڕۆشنگەریی، مرۆڤ، سووژیەکی ڕەها لە کانتێکست و مێتافیزیکی نییە بەڵکوو لە دیالکتیک لەگەڵ بەستێندا، شکڵ دەگرێ و مانا دەدا. مرۆڤ وەک سووژە لە دیالکتیک لەگەڵ بەستێنە میژوویی، کولتووری و سیاسییەکان و لە دیالکتیک لەگەڵ ڕەهەندی سروشتیی خۆیدا شکڵ دەگرێ. تێزی سێهەم لەگەڵ واقعیەیت و ئەزموونی ژیانی مرۆڤ دێتەوە و زیاتر ڕێگا ئاوەڵا دەکا بۆ ئەوەی مرۆڤەکان لە بوونی کولتووری و تاکەکەسیدا، جۆراوجۆر و فرەچەشن بن و لە یەکتر جیاواز بن.\nئێمە نە بە هەڵبژاردنی خۆمان کوردین و نە بە ئیختیاری خۆشمان دەتوانین کورد نەبین. کوردبوون بەشێکە لە شوناسی ئێمە؛ ڕەهەندێکە لە کەسایەتیی ئێمە؛ ناکرێ لەنێو ببرێ و هەوڵی لەم چەشنە پارادۆکسی و مەحکووم بە شکستە.\nشوناسی کولتووری و بەکۆمەڵی(نەتەوەیی) ئێمە، شوناسێکی ئۆرگانیستییە؛ بەم واتایە کە دەسکرد نییە و بە داخوازی خۆمان هەڵمان نەبژاردووە. شوناسی کوردی لەنێو ڕەوتێکی مێژوویی هاتۆتەدەر؛ هەڵبەت لەجیاتی ئۆرگانیستی باشترە لە وشەکانی «مێژوویی» و «بەڕێکەوت»، کەڵک وەربگرین. مێژوویی بەم واتایە کە ئەگەر مرۆڤە سەرەتاییەکان لەبەرچاو بگرین، ئەوان بەم مانایەی ئەمڕۆ، نە کورد بوون و نە غەیری کورد؛ کۆمەڵێک لە مرۆڤەکان بەهۆی لە قەراغ یەکتر ژیان و بە تێپەڕینی کات، بوونە خاوەنی کۆمەڵێک تایبەتمەندیی هاوبەش و لە ئەوانی دیکە جیا بوونەوە و بۆ نموونە بوون بە کورد. بەڕێکەوتیش، واتە من کوردم، لەبەر ئەوەی لە دایک و باوکێکی کورد لە دایک بووم و ئەگەر بۆ نموونە لە دایک و باوکێکی ئەمریکایی و لە ئەمریکا لەدایک بووبام، ئەمریکایی دەبووم نەک کورد؛ واتە شتێکی جەبری، مێژوویی و لە دەرەوەی ئیختیار و هەڵبژاردنی خۆم. بە دەربڕینێکی دیکە ئێمە لە هەڵبژاردنی ئەتنیک و بە وشە ئەمڕۆییەکەی، نەتەوایەتیماندا، ئازاد و سەرپشک نەبووین و نین.\nهەموو ڕەهەندەکانی شوناسی ئێمە وەک کورد، سەرەکی و پێکهێنەرن و هیچ کامیان لاوەکی و کەم بایەختر لەوی دیکە نین. هەموو ئەو تێزانەی، لەسەر حیسابی ڕەهەندەکانی دیکە، بە شێوەیەکی ئابستراکت گرینگییەکی لەڕادەبەدەر بە یەکێک لە ڕەهەندکانی شوناس و بوونی مرۆڤ دەدەن، ناتەواو و نادروستن و هەرگیز ناتوانن ببنە بنەمای دروست‌بوونی کۆمەڵگەیەکی تەندروست و هاوسەنگ. ئەو تێزانەی بە هۆی وەهمی یەکگرتوویی ئۆرگانیستی، ڕەهەندی تاکەکەسیی مرۆڤ نادیدە دەگرن، نەتەنیا مرۆڤیان بەختەوەر نەکرد، بەڵکوو لە مێژوودا توتالیتێریزمیان لێ کەوتەوە. لە بەرامبەردا ئەو بۆچوونانەی، لەژێر ناوی ئێمە هەموومان هاووڵاتیی جیهانین، بوونی کولتووری و بەکۆمەڵی مرۆڤەکان کەم بایەخ نیشان دەدەن و نادیدەی دەگرن، لەگەڵ واقعییەتی بوونناسانەی مرۆڤ نایەنەوە. مرۆڤ بەدەر لە شوناسی کولتووری و بەکۆمەڵ، بوونەوەرێکی ئابستراکت و خەیاڵییە. واتە هەموو ئەو تێز و تیۆرییانەی، لەسەر بنەمای نادیدەگرتنی بوونی نەتەوەیی مرۆڤەکان، باس لە هاووڵاتیی جیهانی دەکەن، تەنیا خەیاڵاتی خۆیان دێننە سەرزار، کە لەگەڵ واقعییەتی چەندڕەهەندیی مرۆڤ و مەیل و پێویستییەکانی نایەتەوە.\nمرۆڤ دەتوانێ ئایینی خۆی بگۆڕێ، چونکە لەچاو بەشە پێکهێنەرەکانی شوناسی مرۆڤ، ڕۆڵی سەرخانی هەیە، بەڵام نە دەتوانێ چەشن و جۆری مرۆڤیی خۆی بگۆڕێ، واتە لە مرۆڤەوە ببێتە نامرۆڤ، نە دەشتوانێ شوناسی کولتووری و بەکۆمەڵی خۆی بگۆڕی، بۆ نموونە لە کوردەوە ببێتە ئەتنیک و نەتەوەیەکی دیکە. بۆ ئێمە کوردبوون بەشێکە لە بوونی ئێمە و ناتوانین لێی ڕاکەین و لەلایەکی دیکەش هەوڵدان بۆ حاشا لێکردنی نەتەوەیی لەلایەن بیانییەکانەوە، بێهوودە و بێ‌ئاکامە. لێرەوە باسی ئەوە دەکەم کە ئەم هەوڵانە نەتەنیا نامومیکن و بێ ئاکامن، بەڵکوو لەگەڵ واقعیەتی بوونی مرۆڤ، پێویستییەکان، یان باشترە بڵێم سروشتی ئازادی و ئاسایشی مرۆڤ نایەنەوە.\nئەو گرووپە ئەتنیکییانەی بە ئاستی خۆناسین و خۆئاگایی نەگەیشتوون و لە قۆناغی گرووپە ئەنتیکییە سەرەتاییەکاندا بوون، دەتوانرا بتوێنرێنەوە و ئاسیمیلە بکرێن، مێژوو زۆر نموونەی وای تێدایە، بەڵام گرووپەکانی دیکە کە بە ئاستی هوشیاری ئەتنیکی‌ـ نەتەوەیی گەیشتوون و خاونی بزووتنەوەی ڕزگاریخوازانەن، بەدەر لەوەی کە ئەم بزووتنەوەیە چ کەموکوڕییەکی هەیە، ناتوێنەوە و لەنێو ناچن. کەواتە هەوڵدان بۆ ئاسیمیلەکردنیان، هەوڵدانێکی بێ ئاکامە. عەقڵانییەت دەخوازێ کە مافەکانیان بە فەرمی بناسرێ و ڕێز لە مافی ئازادی و سەربەستییان بگیرێ. لێگەڕێن بۆخۆیان، هەڵبژێرن و ژیانی خۆیان بەڕێوەبەرن.\nتێزی سڕینەوە و تواندنەوەی کورد، دژکردەوە و ئانتی تێزی ناسیۆنالیزمی کوردی لێ کەوتۆتەوە. هەر ئەمەش وای کردووە کە ئەم تێزە بە شێوەیەکی ناوکی، کۆسپی بەردەم خۆی دروست بکا و نەتوانێ سەرکەوتوو بێ. کەواتە ئەم هەوڵانە لە سەردەم و هەلومەرجێکدا، کە کورد وەک نەتەوەیەک بیچمی گرتووە، مەحکووم بە شکستن.\nئەگەر پێمان وابێ کە ئازادی و خودموختاری لە پێویستییەکانی کامیاری و بەختەوەریی مرۆڤە، کورد بەبێ ئازادی و بەڕێوەبردنی ئازادانەی ژیانی خۆی، ناتوانێ بەختەوەر و ئاسوودە بێ. لەلایەکی دیکە هەروەک نێوئاخن و نێوەرۆکی ئەم وتارە پێمان دەڵێ، بوونی مرۆڤ، بوونێکی فرەچەشن و فرەڕەهەندە. ئینکار و ڕێگری کردن لە پشکووتنی کولتوروی و شوناسی بەکۆمەڵی کورد، پێچەوانەی سروشتی مرۆڤ، مێژوو و ئازادیی تاکەکەسیی مرۆڤە. بوونی مرۆڤ لە بنەمادا فرەچەشنە و پێویستە ڕێ لە بەردەم دەرکەوتنی ئۆبژێکتیڤی ئەو فرەچەشنییە بکرێتەوە. هەوڵی حاشالێکردن و توانەوە، لەگەڵ مافی سروشتی و خودایی مرۆڤ، پارادۆکسی هەیە. چ ئەوەمان قبووڵ بێ کە خوا مرۆڤی بە شێوەیەکی ئازاد و خاوەن ماف دروستی کردووە و چ پێمان وابێ مرۆڤ لەبەر ئەوەی عەقڵی هەیە دەبێ خۆی ژیانی خۆی بە شێوەیەکی ئازادانە ڕێک بخا و ئیدارە بکا و، چ باوەڕمان بەوە بێ کە سروشتی مرۆڤ، سروشتێکی چەند ڕەهەندییە و دەبێ ڕێگە لە بەردەم پشکوتنی هەموو ئەو ڕەهەندانە، ئاوەڵا بکرێ، حاشاکردن لە کورد و مافەکانی، لەگەڵ هەموو ئەو بۆچوون و تیۆرییانە پارادۆکسی هەیە. بە کورتی سروشتی مرۆڤ تەنیا تاڕادەیەک دیاری کراوە، ئەوەی دیکە بۆ مرۆڤ ماوەتەوە کە دروستی بکا و فۆڕمی پێ بدا. ڕێگری کردن لەمە، پێچەوانەی بوونی واقعیی مرۆڤە و لەگەڵ بایەخەکانی ئازادی و ماف نایەتەوە.\nنە خۆمان دەتوانین حاشا لە بوونی کولتووریی خۆمان بکەین و نە بیانی و نەیاران. لەم حاڵەتەدا یەک ڕێگا دەمێنێتەوە، ئەویش دانپێدانان و ڕێزگرتنە لە مافەکانمان؛ بۆ ئەوەی ئێمەی کوردیش وەک مرۆڤ، بەو شێوەیەی لەگەڵ سروشت و بوونی مرۆڤ بێتەوە، بژین.\nخواستی کورد زێدەڕۆیانە و زێدەخوازانە و ناسروشتی نییە، خواستی کورد ئەوەیە کە نوێنەرایەتیی هەموو ڕەهەندەکانی بوونی خۆی وەک مرۆڤ بکا. ئەمەش لەگەڵ هەموو یاسا و ڕێسایەکی ئاسمانی، مێتافیزیکی و زەوینی دێتەوە و لەگەڵ پێویستییەکانی واقعییەتی بوونی مرۆڤیش کۆک و هاوئاهەنگە. هیچ کەس ناتوانێ حاشا لە مرۆڤبوونمان بکا. کەواتە ئەگەر مرۆڤین، سروشت و پێویستییەکانی مرۆڤ، دەخوازێ کە ئازاد و سەربەست بژین. پێویست ناکا بۆ دیفاع لە مافەکانمان پەنا بۆ تیۆری جۆراجۆر ببەین، هەر ئەوەی کە مرۆڤین و هیچ کەسیش ناتوانی حاشا لە مرۆڤبوونمان بکا، دەبێ لە هەموو ئەو ماف و ئازادییانەی کە بنەماییان لە سروشت و بوونی مرۆڤدا هەیە، بەهرەمەند بین.\nبگه‌رێوه|ئەم بابەتە 9227 جار بینراوە| بینێره| چاپ


March 2020 - MONTHLY_ARCHIVE\nCOM_MONTHLYARCHIVE_SELECT_CATEGORY -- سیاسی (15) -- هەواڵ (3) -- وتووێژ و چاوپێکەوتن (3) -- بەیاننامە و ڕاگەیەندراو (10) -- ژنان (8) -- کۆمەڵایەتی (14) -- ئەدەبی و هونەری (5) دەنگ و ڕەنگ (1)\nبەداخەوە ئەمرۆ سێ‌شەممە ڕێکەوتی ٣١ ـ ٠٣ ـ ٢٠٢٠ کۆچی دوایی باوکی کاک سەید خدر نەبی‌پوور پێشمەرگەی دیرینی دێموکرات و ئەندامی حدکا و هەڵسوور و چالاکی سیاسیمان لە شاری پێشمەرگەپەروەری ڕەبەت پێگەیشت. ک...\nدەمەتەقێی سی و هەشتەمینی گرووپی گوڵنار لەگەڵ عەبدوڵڵا حەسەن زادە "نوسەرو سیاسەتمەدار"* ئەگەر بەویستی خۆم بایە ھەر لە سەرەتاوە حەزم لەکاری مەلایەتی نەبوو* ڕۆمانی حەمەدۆکم لە کەلیدەر پێ باشتر و سەرکە...\nپۆلی دووی ناوەندی بووم، لە قوتابخانەی دوازدەی فەروەردین(خاکەلێوە) دەمخوێند.ساڵێ دوو جار قوتابییە زیرەکەکان، خەڵات دەکران. پێشتر ئەو بەزم و ڕەزمە نەبوو، ئەوی ساڵێ، سروود و شانۆ و نوقڵ و شیرنیات بەخش...\nبنەماڵەی سەربەرزی شەهیدان!مێژووی جووڵانەوەی ڕزگاریخوازیی کورد قەرزباری ڕۆڵە خەباتکار و تێکۆشەرەکانیەتی کە لە پێناو سەربەستی نیشتمان و سەرخستنی بزووتنەوەکەدا خۆنەویستانە گیان و ژیانی خۆیان بەختی ئەم...\nپێشەوا ڕەمزی خەباتی شوناسخوازیی کوردە و کۆمارەکەشی ئیلهامە بۆ بنیاتنانەوەی کۆمارێکی دی(پەیامی کۆمیسیۆنی کۆمەڵایەتیی حیزبی دێموکراتی کوردستان بەبۆنەی 10ی خاکەلێوە، ڕۆژی شەهیدانی کوردستان) بنەماڵەی...\nبەیاننامەی ئەنجوومەنی زیندانییە سیاسییەکانی ڕۆژهەڵاتی کوردستان سەبارەت بە ڕاکردنی زیندانیانی زیندانی سەقزله كومه‌ڵگای پێشکەوتوو و مرۆڤ‌سالاری ئەمڕۆدا، یاسا پارێزه‌ر و پشتیوانی بەها بنەڕەتییەکانی ك...\nمحەممەد سولێمانی١٠ی خاکەلێوە، ڕۆژی شەهیدانی کوردستانە، لەڕۆژێکی وەك ئەمڕۆدا شای خائین و دژە کورد، بڕیاری لە سێدارەدانی بە سەر بەشێك لە ڕێبەرانی حیزبدا سەپاندوو و کە ئامانج لەو کردەوە چەپەڵەی شای د...\nخوشکی تێکۆشەری ناوداری گەلەکەمان شەهید مەلا” ئەحمەد شڵماشی” ناسراو بە “مەلا ئاوارە” کۆچی دوایی کرد.بە پێی ڕۆژی پێنجشەممە ڕێکەوتی ٧ی خاکەلیوەی ١٣٩٩ی هەتاوی، خاتوو “سەلمێ شڵماشی” خوشکی شەھید مەلا ئاو...\nبەڕێز سەرۆك كۆماری عێراقی فیدراڵبەڕێز سەرۆك وەزیرانی عێراقبەڕێز دەستەكانی مافی مرۆڤ لە عێراق و كوردستان بەڕێز پەرلەمانتارانی كورد لە عێراق بەڕێز وەزیری شەهیدان و ئەنفالكراوان داواتان لێدەكەین پشت...\nئەو باهۆزە تێدەپەڕێ. بەڵام ئەو بژارەیانەی کە ئێستا هەڵیان دەبژێرین دەتوانێ ژیانەکان بۆ ساڵانی داهاتوو بگۆڕێ.مرۆڤایەتی ئەمڕۆ تووشی قەیرانێکی جیهانی بووە. ڕەنگبێ مەزنترین قەیرانی جیلی ئێمە. ئەو بڕیار...\nسەرەتا با بێین بزانین ئەم ڤایرۆسە کە ژیانی میلیاردها ئینسانی خستۆتە مەترسیەوە, چیە و لە کوێ را هاتوە؟ڤایروسەکانی کۆرۆنا بەرگرتو لە یەک بنەماڵەی گەورەی ڤایرۆسن کە لە ئاژەڵەوە بۆ ئینسان دەگوازرێنەوە،...\nڤایرۆسی کۆرۆنا (گۆڤـید ـ نـۆزدە) لە زۆربەی وڵاتانی جیهانـدا بڵاوبۆتەوە، بـووە بە پەتایەکی ترسناک و کوشندەی جیهانی و ژمارەی تووشبووان و مردووان رۆژ لە دوای رۆژ، لە زیادبوون و هەڵکشاندایە، مرۆڤی سەرق...\n3. نان یا ئازادی؟ (خوێندنەوەیەکی دەررونشیکاری دژی کۆلۆنیالیستی)بەیتەکان جیا لە گێڕانەوە و چێژێکی خەمگینی ئەدەبی و ڕاگرتنی زمان دوو کاری یەکجار گرینگی دیکەیان لەسەر شانە: یەکەم، دروستکردنی مێژووی نە...\nگەر بە مێژووی دەوڵەتی عوسمانی ئیمپریالیزم و بە مێژووی سوپای دڕندەی تورکیادا بچینەوە، ئەو راستییەمان بۆ دەردەکەوێت، کە دەوڵەتی عوسمانی لە دروستبوونیەوە تا رووخاندنی، لەسەر بنەمای کوشتن و سەربڕین و خ...\nله به‌ره‌به‌ری ده‌سپێکی ساڵی نوێدا، زۆر به گه‌رمی پیرۆزبایی نه‌ورۆز لە ئێوە خۆشەویستان، خەڵکی کوردستان، لە هاورێ و دۆستان و خزمان بە گشتی دەکەم، جوانترین و رازاوەترین گوڵی بەهاریتان پێشکەش دەکەم ...\nڕۆژنامه‌ی کوردستان ژمارە ٧٧٠ لە ژێر چاپ هاته‌ده‌ر.\nڕۆژنامه‌ی کوردستان ژمارە ٧٧٠ لە ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه...\nئایا عه‌دنان ئه‌لزورفی دۆخی ناوماڵی شیعه‌كان ئه‌شڵه‌قێنێت؟، ئه‌حمه‌د ره‌جه‌ب\nدوێنی 17/3/2020 سەرۆک بەرهەم ساڵح سەرۆك کۆماری عێراق عەدنان زورفی بۆ پێکهێنانی حکومەتی نوێی عێراق راسپارد و حزبه شیعه‌كانی ده‌سه‌ڵات بوون به دوو به‌ش و به‌شیكیان له گه‌ڵ كاندیدكردنی ئه‌لزورفی بو...\nعەلی مەحمود محەمەدهەڵچون و داچون، گەشە سەندن و سست بونەوەی بەردەوامدایە, ئەم هەڵكشان و داكشانە، ناتوانێت رێگر بێت، لە بەردەم رەوتی بەرەوپێشچوونی مێژوو، ئەگەر بۆ ماوەیەك توانیبێتی رایبگرێت، یان رەوت...\nمام نه‌ورۆز (ئه‌مساڵ) تاج به‌سه‌ره‌هی ئازادی نا، هی ڤیروسی له‌سه‌ره‌له بری جلی جوانی نه‌ورۆزی جلی شینی ماته‌مینی له‌به‌ره ماته، به خه‌مبارییه‌و ئه‌ڕوا ئه‌بڕێت رێگای دۆڵ و چیا ئه‌شێلێ به‌ف\nمیدیۆم – توماس پووێڤۆوەرگێڕ: کەمال حەسەنپووربەشی دووهەم کە وابوو وڵاتێک چی بکا بۆ ئەوەی کە ئامادە بێ؟چ زەختێک دەکەوێتە سەر سیستەم؟نزیکەی ٪٢٠ ی تووشبووان پێویستییان بە چاودێریی لە خۆشخانەیە، ٪۵ ی دۆ...\nدوابەدوای بڵاو بوونەوەی هەواڵی دڵتەزێنی کۆچی دوایی حاجی دەروێش برایمی نێزەرۆیە کەسایەتی خۆشناوی شاری سەردەشت و گەورە پیاوی تایفە و بنەماڵەکەمان ، هەرچەند بە هۆی ئەو بارودۆخە نالەبار و خەماویەی باڵی...\nلە بەرەبەری نەورۆز و ساڵی تازەداین. شار و بازاڕی کوردستانی ئازیز هەموو ساڵێ لەم ڕۆژانەدا دەبن بە یەک پارچە جموجۆڵ. ڕوو لە هەر لایەک دەکەی، ڕێ وەبەر ڕێدار ناکەوێ. کووتاڵ‌فرۆشەکان و شیرنی‌فرۆشەکان و ...\nخەڵکی تێکۆشەری کوردستان!نەورۆزی هەموو لایەکتان پیرۆز بێ.هیوادارم ماڵاوایی لە ساڵی ڕابردوو و پێشوازی لە ساڵی تازە سەرەتایەک بێ بۆ دەسپێکێکی نوێ لە ژیان و تێکۆشان و هیوا بە داهاتوویەکی ڕوون بۆ هەموو ...\nناوی (کۆمه‌ڵه) وه‌ک رێکخراوه‌یه‌کی سیاسی له کوردستان ئاشنایه، نموونه: کۆمه‌ڵه‌ی ژ ک – کۆمه‌ڵه‌ی ره‌نجده‌ران و (کۆمه‌ڵه‌ی یه‌کسانی)، به‌ڵام ئه‌م کۆمه‌ڵه‌ی که ئێسته مه‌به‌سته رێکخراوه‌یه‌کی دی...\nبه بۆنه‌ی ٣٢ ساڵەی کاره‌سات و تراژیدیای جه‌رگ‌بڕی شاری شه‌هیدان، شاری هه‌ڵه‌بجه‌ی بووکی شاره‌زوور، وه‌ک به‌رێوه‌به‌رانی ماڵپه‌ری گیاره‌نگ سه‌ری ڕیز و ئه‌مه‌گناسی بۆ هه‌موو شه‌هیدانی ئه‌و شاره به...\nبە پێی هەواڵ بچووکترین منداڵی شەهید پێشەوا قازی محەممەد یەکەم سەرۆک کۆماری کوردستان خاتوو مریەم قازی بە هۆی نەخۆشی لە شاری عەممان پایتەختی ئۆردۆن کۆچی دوایی کرد. خاتوو مریەم قازی ساڵی ١٣٢٤ی هەتاوی...\nسیاسەتوانان، ڕێبەرانی کۆمەڵگە، ڕێبەرانی بازرگانی: ئێوە دەبێ چی بکەن و کەنگێ؟میدیۆم – توماس پووێڤۆ وەرگێڕ: کەمال حەسەنپوور بەشی یەکەم بە لەبەر چاو گرتنی گشت ئەو شتانەی کە لە پێوەندی لەگەڵ ڤایرۆسی ...\n2. دەستدرێژی جنسیچیرۆکی بەربەریەتی یۆنانی و ڕۆمەکان، ئێرانییەکان، "فتوحات اسلام"، مۆغۆلەکان، کوشتاری قەڵای دمدم، تاوانەکانی شەڕی جیهانی دژی یەهوودییەکان، شەڕی یوگسڵاوی، ڕواندا، ئەنفال، قاڕنا و قەڵا\n“بە خۆپاراستنمان، نیشتمان دەپارێزین”خەڵکی خۆشەویستی کوردستان!چالاکان و تێکۆشەرانی نێوخۆی وڵات! ئەندامان و لایەنگرانی حیزبی دێموکراتی کوردستان!سەرەتا بەبۆنەی هاتنەوەی جێژنی نەورۆز و دەسپێکی ساڵی نوێ...\nلە دەستپێکی ئەم نووسینەدا، پێویستە ئەوە بڵێین کە رۆشنبیری پێویستی بە بڕوانامەی ماستەر یا دکتۆرا یا نومرەی باڵا نییە.. ئەوە ناگەیەنێت ئەوەی بڕوانامـەی نەبێت، ئیـتر رۆشنبیر نییە.. رۆشنبیری بە پسپۆریی...\nئەنحامەکان 1 - 30 لەکۆى 59


Sunday, 11.08.2020, 14:46\nدۆناڵد ترامپ تاکە سەرۆکێکە کە زۆر بەڕاشکاوانە ووتی؛ پێوستە لەجەنگی داعش و تیرۆردا کورد بەکاربێنین، لەبەرئەوەی ئەوان لەسەر زەوی و ئێمەش لە ئاسمانەوە ئەتوانین،کۆتایی بەداعش بێنین. وە هەر ئەوەش ڕوویدا و دواتر دەست بەرداری کورد بوون.\nگەڕانەوە بۆ ڕابردوو هەمان ئەو ڕاستیەی سەرەوەمان بۆ پشت ڕاست ئەکاتەوە لەگەڵ هەموو سەرکردەکانی ئەمریکا، هەر لە بەکارهێنانی کورد لەساڵانی 60 تەکانەوە دژ بە عەبدول کەریم و دواتر دژ بەسەدام. پاشان بەکارهێنانیان دژ بە قاعیدە و داعش ، بەڵام لە کۆتاییدا وەك بۆمان دەرکەوت کە ئیشەکەیان پێکردین و کاریان پێمان نەما، وازیان لێهێناین و لەنیوەی ڕێگاکە ، کەس کوژیان کردین.\nئەم سیاسەتەی ئەمریکا بە کەسەکان ناگۆڕێن، هەریەك لە (نیکسۆن، بۆشی باوك ، کلینتۆن، بۆشی کوڕ، ئۆباما و ترامپ) لەهەمبەر کورد هەمان سیاسەتیان کردوە و بە موو لایان نەداوە. هەنووکە (بایدن) وەك ٤٦ هەیەمین سەرۆکی ئەمریکا دەست بەکاربێ، هەر هەمان سیاسەت دووبارە ئەکاتەوە. بەمانایەکی تر، جیاوازیەکە تەنها سەگێکی سپی و سەگێکی ڕەشە. دەنا هیچ گۆڕانکاریەك لە بەرژەوەندی کورد، ڕوونادا.\nتا ئێستاش کورد دۆزەکەی لە ئەمریکا نەبۆتە دۆزێکی سیاسی، ئەوان وەك بەکرێگرتەك کورد بەکاردێنن، کورد لە ئەجندای ئەمریکا وەك میلیشیا و هێزێکی پرۆکسی پارە و چەکی بۆ دابین کراوە. کورد وەك سەرکردەی سیاسی نەناسێنراوە، بەڵکە وەك موستەشارێکی سەردەمی بەعس وایە و کەی بیانەوێ بەکاری دێنن و کەی کاریان پێنەما وەك پێوەری کارەبا و بەنزین سفری ئەکەنەوە.\nگەر کورد بیەوێ دۆزەکەی بکرێتە دۆزێکی سیاسی ڕەوا ئەبێ یەك دەست و یەك دڵ بن، یەکگرتوو بن و تەنها پیاوی خۆیان بن، جگە لەوەش ئەبێ لەناوخۆ بیسەلمێنن کەوا ڕێز لە بیروڕای ئازاد و پێکەوە ژیان لەگەڵ کەسانی تردا پەیڕەو بکەن و لەداهاتوودا هێزی نیشتمانی دروست بکەن.. ئەمە سەرباری ئەوەی کەخۆیان لە ئێران و تورکیا بەدوور بگرن. ئەمانە هەندێ لەو پرنسیپانەیە وا لە کورد ئەکا داوای مافی چارەنووس و خۆبەڕێوەبردنی لۆکاڵی و نوزەی دیموکراسی بکەن. لێ ئەوەی لە 30 ساڵی ڕابردوەوە بینراوە تەواو پێچەوانەکەیەتی، لەبەرئەوە هیچ کاتێ ئەمریکا ناتوانێ و نایەوێ هۆزێ وەیان کۆمەڵی چەتە و مافیا بپارێزێ و دەوڵەتیان ،بداتە دەست.\nدروست بوونی دەوڵەوتی کوردی لەم کاتەدا و لەژێر سایەی ئەم جۆرە لە حکومڕانی، ئەبێتە مایەی سەرئێشە بۆ ئەمریکا و دواتر وەك دەوڵەتەکانی وەك عێراقی سەدام ولیبیای قەزافی ویەمەنی عەلی عەبدوڵای لێ دێ.\nکەواتە ئەوە کورد خۆیەتی گەر بیەوێ ئەمریکا چیتر بەکاری نەهێنێ و ووزەکەی بەفیڕۆ نەدا و وەك مقاش لێی نەڕوانێ،بۆیە داهاتووی کورد تەنها و تەنها بەدەست خۆیەتی و نابێ ڕەخنە و گازندە و گلەیی لەکەسان و دەوڵەتانی تر بکرێ.وەتا کورد خاوەنی ئەم جۆرە خاین و خۆفرۆشانە بن ،هەرگیز ناتوانێ هەنگاوێ بۆ پێشەوە بنێ.. هیوادارین ئەو ترووسکاییەی لە باکور و ڕۆژئاوا بەدی ئەکرێ گەشەی پێبدرێت و نەیەڵن ئەزموونی باشور لەوێش دووبارە بێتەوە.


کوردیپێدیا - کارێز کڵاو\n🏰 کارێز کڵاو | پۆل: شوێنەکان | زمانی بابەت: 🏳 کوردیی ناوەڕاست\n14. 👁 کانی سپیکەی گڵەزەردە\n15. 👁 کانی گەورە


لڤین: وەرگیراوە لە پەڕەی عەبدوڵا پەشێو\nكارەساتە تۆ كەرتی گشتیی تەندروستیت وێران كردبێ، نەخۆشخانەی چڵێسی تایبەتت بەردابیتە گیانی گەلێكی دەردەدار، دابینكردنی ئامێر و دەرمانت بە قاچاخچییان سپاردبێ، ئاوت جێی گومان و كارەبات دەمدەمی و گڕەگڕی ژەنەراتۆر"مووەللیدە"ی ژاردەرفرتێنت بێسرەوت بێ، كەچی باسی تەندروستیی بكەیت و وەزارەتێكیشت بەو ناوە بۆ دۆست و ئەحباب دانابێ.\nنەخوێندەوارییە بەدرێژایی ٣٠ ساڵی ڕەبەق یەك سەرژمێریی دووپێ و چوارپێیەكانی وڵاتت نەكردبێ، كەچی "وەزارەتی پلاندانان"ت هەبێ!\nتۆ ڕێوبانت هی سەردەمی مەلیك و قاسم و سەددام بێ، نە مێترۆیەكت هەبێ نە ترامێك، نە ڕێیەكی ئاسنت هەبێ نە باسێكی كەرتی گشتی، نە تۆڕێكی سەردەمیانەی هاتوچۆی نێوان شارانت هەبێ نە پۆستەخانەیەكی سەردەمیانەی دەوڵەت، كەچی چەند وەزارەت و بەڕێوەبەرایەتییەكت بۆ ئەو سێكتەرانەی خزمەگوزاری قیت كردبێتەوە!\nتۆ لەسەردەمی شۆرشی زانیاری و جەنگی بێبەزەییانەی فەرهەنگ و زماناندا، هێشتا تاكە فەرهەنگێكی گشتیی زمانی نەتەوەت نەبێ، كە سادەترین مەرجی زانستیی تێدا بێ...\nتۆ شكۆی زمانت تێكشكاندبێ، ڕێنووست لەبار بردبێ، تاكە كەناڵێكت نەبێ دوو ڕستەی ڕەوانی كوردیی لە دەم دەرچێ، تۆ... تۆ... زانكۆ و فێرگەی كەرتی گشتیت وێران كردبێ، وڵاتت بە قوتابخانەی عاجباتیی ئەمەریكایی و فەرەنسایی و ئینگلیزی و سوێدی و توركی و عەرەبی و و چی و چی تەنی بێ، كەچی، هێندە بلیمەت بیت، تەلارێك بۆ "ئەكادێمیا" و دوو تەلاریش بۆ "پەروەردە" و "ڕۆشنبیری" ی كوردی تەرخان بكەی!\nتۆ دەیان ساڵ ڕەوەیەك نەهەنگی تێرنەخۆرە و مافیای سەرسەری و چەنەبازی دەستوپێسپیت بە ناوی "حیزب" لە سامانی گشتی بەردابێ و ژیانێكی شاهانە و كەڵەگایانەت بۆیان مسۆگەر كردبێ، لەولاش كارمەندانی كارزانی ڕاستەقینە برسی بن، كەچی تەلارێكی پۆشتە و پەرداخیشت بۆ "داد" ئاوا كردبێ!


سینەماکارانی روسیا، ئازه‌ربایجان، کا‌زاخستان و ئه‌فغانستان له فێستیڤاڵی وارش بوون – Knwe.org\nسەرەکی » هەمەڕەنگ » سینەماکارانی روسیا، ئازه‌ربایجان، کا‌زاخستان و ئه‌فغانستان له فێستیڤاڵی وارش بوون\nسینەماکارانی روسیا، ئازه‌ربایجان، کا‌زاخستان و ئه‌فغانستان له فێستیڤاڵی وارش بوون\nبه ئاماده‌بوونی چه‌ندین میوان له وڵاتانی روسیا، ئازه‌ربایجان، کازاخستان و ئه‌فغانستان؛ نۆهه‌مین خولی فێستیڤاڵی نێونه‌ته‌وه‌یی فیلمی «وارش» له پارێزگای مازه‌نده‌ران، میوانداری هونه‌رمه‌ندانی به‌ستێنی شارستانیه‌تی میراتی هاوبه‌ش و ده‌ریای كاسپیه‌ن بوون.\nبه‌پێی راپۆرتی لیژنه‌ی په‌یوه‌ندییه‌كان و راگه‌یاندنی نۆهه‌مین فێستیڤاڵی نێونه‌ته‌وه‌یی فیلمی «وارش»، هونه‌رمه‌ندان و سینه‌ماكارانی وڵاتانی ده‌وروبه‌ری ده‌ریای كاسپیه‌ن و بوارو به‌ستێنی شارستانییه‌تی میراتی هاوبه‌ش بۆ به‌شداریكردن له‌نۆهه‌مین خولی فێستیڤاڵی نێونه‌ته‌وه‌یی فیلمی «وارش» میوانی پارێزگای مازه‌نده‌ران بوون.\n«ئەنتۆن لابچێنكۆ» ئاوازدانه‌رو «ئایدا سۆبۆلۆوا» سینه‌ماكار، «ئیدوارد پیچۆگین» سه‌رۆكی لینین فیلم و «مارینا تۆرۆپیگینا» به‌ڕێوه‌به‌ری به‌رنامه‌داڕشتنی فێستیڤاڵی نێونه‌ته‌وه‌یی فیلمی مۆسكۆ له میوانانی روسی فێستیڤاڵی نێونه‌ته‌وه‌یی فیلمی «وارش» بوون.\nهه‌روه‌ها «سێرگی دورۆتسۆی»، «ڤێرۆنیكا دورۆتسۆی» و «ڤلادیمیر تیۆلكین» سینه‌ماكارانی وڵاتی کازاخستانن كه میوانی نۆهه‌مین خولی فێستیڤاڵی نێونه‌ته‌وه‌یی فیلمی «وارش» بوون.\nهه‌روه‌ها «نۆفال محه‌مه‌دۆف»، «غوڵامڕه‌زا جه‌عفه‌ری»، «غوڵام یه‌حیا جه‌عفه‌ری»و «گیزه‌ل محه‌مه‌دوا» سینه‌ماكارانی خه‌ڵكی وڵاتی ئه‌فغانستان، «زه‌هرا میرره‌زازاده» ده‌رهێنه‌ر، «ئیحسان عه‌لی نور» به‌رهه‌مهێنه‌ر، «ئیلشاد عه‌لی ۆف»، «شامیل عه‌لی ۆف» و «مراد مرادۆف» سینه‌ماكارانی خه‌ڵكی وڵاتی كۆماری ئازه‌ربایجان له‌و هونه‌رمه‌ندانه‌ن كه له‌فێستیڤاڵی نێونه‌ته‌وه‌یی فیلمی «وارش» له پارێزگای مازه‌نده‌ران ئاماده‌بوو‌ن.


گەریلاکانی هەپەگە: بۆ ئازادیی ئۆجالان تێکۆشانمان فراوان دەکەین | ROJnews\nگەریلاکانی هەپەگە: بۆ ئازادیی ئۆجالان تێکۆشانمان فراوان دەکەین\nپێنجشەممە, 9 أغس 2018 - 13:59\nبادینان - هێڤی باران\nگەریلاکانی هێزەکانی پاراستنی گەل- هەپەگە، دەڵێن هێرشەکانی سەر ڕێبەر ئاپۆ قبوڵ ناکەین و بۆ ئازادکردنی تێکۆشانمان بەرفراوان دەکەینەوە.\nلە ئەیلولی ٢٠١٦وە هیچ زانیارییەک لەبارەی عەبدوڵا ئۆجالان- ڕێبەری پەکەکەوە بە دەست نەگەیشتووە، دوو گەریلای هەپەگە لەبارەی گۆشەگیرکردنی ئۆجالانەوە قسەیان بۆ ڕۆژنیوز کرد.\nدڵسۆز شاخۆ دەڵێت: ئۆجالان لە ١٥ی شوباتی ١٩٩٩دا بە پیلانگێڕییەکی نێودەوڵەتی بەدیلگیراوە و ماوەی دوو ساڵە هیچ زانیارییەک لەبارەی ئۆجالانەوە بەدەست ناگات، ڕێبەر ئاپۆ لە دژی سیستمی مۆدێرنەی کاپیتالیستی دا وەستایەوە و ئەڵتەرناتیڤی لە بەرامبەردا ئاڕاستەکرد، بۆیە ئەو پیلانگێڕییەی لە دژ ئەنجامدرا.\nدەشڵێت: ڕێبەر ئاپۆ ماوەی ١٩ ساڵە لە بەرامبەر فشارەکان بەرخۆدان دەکات و هەموو پیلانەکانی دەوڵەتی تورکی مایەپوچ کردوەتەوە، ئێمە وەک گەریلاکانی هەپەگە هێرشەکانی سەر ڕێبەر ئاپۆ قبوڵ ناکەین و بۆ ئازادکردنی تێکۆشانمان بەرفراوان دەکەینەوە.\nهەروەها کەمال سیپەرتی دەڵێت: گۆشەگیریی سەر ڕێبەر ئاپۆ قبوڵ ناکەین، بۆ ئازادکردنی ڕێبەرەکەمان دەژین، دەوڵەتی تورک هەوڵدەدا بە گۆشەگیرکردنی ڕێبەر ئاپۆ ڕێگریی بکات لە بڵاوبوونەوەی هزر و فەلسەفەکەی.\nئاماژە بۆ ئەوەش دەکات: گۆشەگیریی سەر ڕێبەر ئاپۆ گۆشەگیرییەکە بۆ سەر هەموومان، ئێمە پێکهێنانی سیستمێکی دیموکرات و ئازادکردنی ڕێبەر ئاپۆمان وەک ئامانج بۆ خۆمان داناوە و بۆ بەدەستهێنانیشیان ئامادەین بۆ هەموو باجدانێک.\nناوه‌رۆکی کۆبوونه‌وەکە‌ی ماکرۆن و شاندی ڕۆژئاوا\nشاندێکی فیدراسیۆنی باکور و ڕۆژهه‌ڵاتی سوریا سه‌ردانی پاریسیان کرد و له‌گه‌ڵ ئیمانوێل ماکرۆن،...\nلە شیرناخ کۆنترایەکی هێزەکانی تورک کوژرا\nلە ئەنجامی چالاکییەکی گەریلاکانی هەپەگە لە شیرناخی باکوری کوردستان کۆنترایەکی هێزەکانی تورک کوژرا.\nبۆچی قاسم سولەیمانی و ئەبومەهدی موهەندس لە ئێران کۆبوونەتەوە؟\nفەرماندەی مەیدانی هێزەکانی حەشدی شەعبی عێراق دوای چەند ڕۆژ لە گەیشتنی هێزەکانی بۆ ئێران، گەیشتە...\nنوسرەت بەرەنگاری گێچەڵ بووەوە، بەفەرمانی بەڕێوەبەرەکەی سوتێندرا\nبە فەرمانی بەڕێوەبەری خوێندنگاکەی، کچێکی خوێندکار لە بەنگلادیش سوتێنرا و گیانی لەدەستدا،...\nگه‌ریلا له چیای جودی چالاکیی ئەنجامدا\nگه‌ریلاکانی هه‌په‌گه و یه‌ژا ستار له چیای جودی دژی سه‌ربازانی سوپی تورک، که ده‌ستیان به...\nشاندێکی ڕۆژئاوای کوردستان لەگەڵ ماکرۆن کۆبوونەوە\nشاندێکی خۆبەڕێوبەری باکور و ڕۆژهەڵاتی سوریا لەگەڵ ئیمانۆئیل ماکرۆن سەرۆک کۆماری فەرەنسا کۆبوونەوە.\nلە ڕووداوێکدا ٤ ژن و دوو منداڵ گیانیان لەدەستدا\nله ئه‌نجامی ڕووداوێکی هاتوچۆدا لە سنوری شارۆچکەی ڕانیە، شەش که‌س گیانیان له‌ده‌ستدا، کە چواریان...\nئیمام جومعەی تاران: خودا بە فشارە نێودەوڵەتییەکان تاقیتان دەکاتەوە\nکازم سدیقی، ئیمام جومعەی تاران، لە وتاری ئەمڕۆی هەینی خۆیدا ڕوو لە خەڵکی ئێران وتی: "خودا بە...\nیەکەم کۆنفرانسی شارەوانی شەنگال دەستیپێکرد\nیەکەم کۆنفرانسی شارەوانی شەنگال، بە بەشداریی ٢٠٠ ئەندام و میوان لە شارەدێی خانەسۆری شەنگال دەستیپێکرد، کە تێیدا بەرنامە و کاری ساڵێکی شارەوانییەکە و بەڕێوبەرانی شارەوانییەکە...\nدایکی زیندانییەکی مانگرتوو لە باکور: شانازی بە چالاکی کچەکەمەوە دەکەم\nزەلال کارا، لە ١ی ئازارەوە لە زیندانی تارسوس دەستی بە مانگرتنی بێسنوور کردووە، دایکشی ڕایدەگەیەنێت، سەربەرزم بە چالاکی کچەکەم، داوای پشتیوانی زیاتر بۆ مانگرتووان دەکات و دەشڵێت...\nلە شەڕی گەریلا و سوپای تورکدا زیاتر لە ٤ سەرباز کوژران\nلە ئەنجامی شەڕی نێوان هێزەکانی گەریلا و سوپای تورک لە سنووری نێوان باکور و باشوری کوردستان، زیاتر لە چوار سەربازی سوپای تورک کوژران.\nنەهرۆ خانەقینی: گوڤەن و یاگز هەوێنی چالاکیی من و هەزارانی دیکەن\nنەهرۆ خانەقینی، کە ئەمڕۆ لە ١٩یەمین ڕۆژی چالاکی مانگرتنیدایە دژ بە گۆشەگیریی سەر ئۆجالان، پەیام بۆ لەیلا گۆڤەن و ناسر یاگز دەنێرێت و دەڵێت: ئێوە پێشەنگ و ڕێبەری ئێمەن و...\nسلێمانی، ئێزدییەکانی کامپی ئاشتی لە دۆخێکی خراپدا دەژین\nپەنابەرانی ئێزدی لە کامپی ئاشتی لە سنوری سلێمانی لە دۆخێکی خراپدا دەژین و خوازیاری گەڕانەوەن بۆ زیدی خۆیان، بەڵام بەهۆی لە دەستدانی ماڵوحاڵیان، کە لە لایەن داعشەوە وێران کراوە،...\n"لاوازی حزبەکانی باشور ڕێگای بۆ داگیرکاریی تورکیا خۆشکردووە"\nتوێژە جیاوازەکان، بەشێکی داگیرکارییەکانی دەوڵەتی توکیا بۆسەر کوردستان دەگەڕێننەوە بۆ لاوازی حزبەکانی باشوری کوردستان و پەیوەندییەکانیان لەگەڵ تورکیادا و دەڵین، کە حزبە...


292 جار خوێندراوەتەوە کات08:12 بەروار18-01-2020\nئەندامێكی ئەنجومەنی پارێزگای سلێمانی رایدەگەیەنێت، ئەو كەسەی ئاسانكاری بۆ كۆمپانیای نالیا كردووە، قەرزەكانی نەداتەوە و ماوەی دوو جار وادەی دانەوەی قەرزەكانی بۆ درێژ كردووەتەوە وەزیری پێشووی دارایی حكومەتی هەرێم بووە لەسەر پشكی بزوتنەوەی گۆڕان.\nرێكەوت زەكی، ئەندامی ئەنجومەنی پارێزگای سلێمانی لە فراكسیۆنی یەكێتی لە روونكردنەوەیەكدا رایگەیاندووە "راستە ئەوەی ئاسانكاری بۆ وەرگرتنی قەرزەكەی كۆمپانیای نالیا كرد نوێنەرەكانی یەكێتی بوون لە حكومەتی ئەو كاتە، بەڵام ئەوەشی كاتی گێڕانەوەی قەرزەكەی دوو جار بۆ درێژەكردەوە رێباز حەملانە، كە ئەو كات لەسەر پشكی گۆڕان وەزیری دارایی بوو، ئەمەش كۆمپانیای نالیای لە تەنگژەیەكی گەورەی دارایی رزگاركرد، چونكە دەبوو رەهنەكانی قەرزەكە بفرۆشرایەت، رەهنەكانیش شوقەی خەڵك بوو لە گوندی ئەڵمانی".\nئەو ئەندامەی ئەنجومەنی پارێزگای سلێمانی لە درێژەی روونكردنەوەكەیدا نووسیویەتی "لە سەرەتای مانگی ئابی 2014، كە سەرەتای قەیرانی دارایی بوو، زانیاریمان پێگەیشت كە كۆمپانیای نالیا قەرزەكانی نەگێڕاوەتەوە و وەزیری دارایی كار ئاسانییان بۆ دەكات، خۆم چوومە ئەو بانكەی كە قەرزەكەی دابوو لە سلێمانی، بەڕێوەبەر و ستافی بانكەكە ئامادە نەبوون بەڵگەكان بخەنە بەردەستم، دوایی وەك ئەندامی ئەنجومەنی پارێزگای سلێمانی بەڵگەكانم بینی".\nئاماژەی بەوەش كردووە، بەڕێوەبەری ئەو بانكە لە لایەن وەزیر و بەڕێوەبەرە گشتییەكەیەوە دواتر بەتەلەفۆن لێپێچینەوەی لەگەڵكرابوو بەهۆی ئەوەی ئەوەلیاتی نیشانی ئێمەدابوو، بۆیە وەزیر رێگەی نەدا كە كۆی سەرەتاكان بە فەرمی وەك ئەنجومەنی پارێزگا وەربگرین.\nلە كۆتایی روونكردنەوەكەدا رێكەوت زەكی، ئاشكرایكردووە "لەو بێنە و بەردەی وەرگرتنەوەی قەرز و ئیجرائاتی یاسایی، بەرامبەر رەهنەكانی قەرزەكە برادەرانی گۆڕان دەیان وت و بە وەزیری دارایشیان وتبوو پارەكە لای شاسواربێت باشترە كە دامەزراوەیەكی ئازادی راگەیاندنی پێ داناوە، وەك لەوەی یەكێتی و پارتی بیدزن".


داعش و خودا\nئه‌گه‌ر چیرۆكی گه‌ڕان به‌دوی خوداوه‌ندی ئیبراهیمی په‌یامبه‌ر و بتشكێن به چیرۆكی ئاوه‌زو تێگه‌یشتن وه‌ربگرین، ئه‌و كه خودا داوا له ئاگر ده‌كات تا ئارام و سارد و سه‌لامه‌ت بێت، له رێگه‌ی ئه‌قڵه‌وه خودای دۆزیه‌وه، ئه‌مه‌یان له قورئاندا هه‌یه، له‌وه‌ش واوه‌تر ئیبراهیم كه‌سه‌كانی نه‌كوشت لێ بته‌كانی شكاند، دواتریش چیرۆكی به قوربانی نه‌كردنه‌كه‌ی ئیسمائیل ئایه ئه‌مانه هه‌مو بۆ ئه‌وه نین مرۆڤ رێزی بگیرێ، ئاخر خودا شه‌یتانی له‌نێو حه‌سارو ماڵی خۆی ده‌ركرد نه‌ك له‌به‌ر كوشتنی مرۆڤ، له‌به‌رئه‌وه‌ی كڕنوشی بۆ مرۆڤ نه‌برد، ئه‌م به به‌رزی روانینه‌ی خودا له مرۆڤ سۆفستاییه‌كان خه‌ونیشیان پێوه نه‌دیوه، سروشت به‌و جیاوازی و هه‌مه ره‌نگیه‌وه جوانه، بۆ ده‌تانه‌وێ وانه‌بێت، ئه‌وه له‌كوێی ده‌قه ئاسمانیه‌كاندایه، به‌تایبه‌ت قورئان، هه‌ندێك بیر له لێبورده‌ی بكه‌نه‌وه، ده‌زانن له سه‌ده‌ی شازده‌دا پرۆتستان و كاسۆلیكه‌كان به‌ربوبونه‌وێزه‌ی یه‌كترو ورگی یه‌كتریان هه‌ڵده‌دڕی تا ئه‌و ده‌مه‌ی په‌یامبه‌رانی لێبورده‌یی هاتن و وتیان به‌سه، خودا كه‌سی نه‌كردوه به ده‌مڕاستی خۆی له‌سه‌ر زه‌وی، هه‌ندێك رامێنن و بیر له‌وه بكه‌نه‌وه كه غه‌زالی به دنیای به‌خشیوه نه‌ك شمشێر به ده‌ستێكی ده‌ست و پل خوێناوی كه ئێستا كه‌س له‌و سه‌ر گۆی زه‌ویه ناوی نازانێ، ئه‌وانه‌ی به گژ شه‌ڕی مه‌زهه‌بی ئه‌وروپادا چونه‌وه بونه سومبلی مێژو، به‌ڵام بكوژو ببڕه‌كان بیرو باسیان نه‌ما، به‌خته‌وه‌ری له كوشتنی خه‌ڵكدا نیه به‌خته‌وه‌ری له رزگاركردنی خه‌ڵكایه، ده‌تانه‌وێ خۆتان به‌خته‌وه‌رو وێنه‌ی جوانی ئاینه‌كه‌تان نیشانی دنیا بده‌ن وه‌رن بیر له‌وه بكه‌ینه‌وه چۆن مرۆڤایه‌تی له نادادی و برسێتی و قات و قڕی رزگار بكه‌ین، دوای نوكی شمشێر مه‌كه‌ون دوای نوكی قه‌ڵه‌م بكه‌ون، لێگه‌ڕێن با مرۆڤ له‌م سه‌رزه‌مینی سه‌رگه‌ردانیه‌دا تاوێك پشو بدات، بیربكه‌نه‌وه، بیری پاك بكه‌نه‌وه، له‌بری بیركردنه‌وه له كوشتنی مرۆڤێ بیر له گرتنی ده‌ستی نابینایه بكه‌نه‌وه بۆ په‌ڕاندنه‌وه‌ی له شه‌قامه‌كه، سه‌رزه‌مین سه‌رزه‌مینی جیاوازیه نه‌ك یه‌كره‌نگی، لێره‌دا جێگای هه‌موان ده‌بێته‌وه، مه‌سیحی و موسڵمان و بێباوه‌ڕ، شیعه و سونه، هه‌مو ده‌توانن بێن و بچن و سڵاو له‌یه‌كتر بكه‌ن، سه‌رزه‌مین هی هه‌مو ئه‌وانه‌یه كه به‌سه‌ریه‌وه‌ن، نه‌ك هی ده‌سته و تاقم و گروپێ، هه‌ر بیرو باوه‌ڕێكت هه‌یه بتبێ ئازادی، لێ بیرو باوه‌ڕ په‌یوه‌ندی به شمشێر و كوشتنی ئه‌وانی تره‌وه نیه، وه‌ره دور له توندوتیژی و خوێن په‌یام و مه‌رامی خۆت بگه‌یه‌نه، ئاین و بیروباوه‌ڕ به زۆری زۆرداری و به تۆبزی قه‌بوڵ ناكرێن، رێگه‌یه‌ك بدۆزنه‌وه تا له رێی ئاشتیه‌وه مرۆڤه‌كان بێنه نزیكتانه‌وه‌و لێتان كۆبنه‌وه، چه‌ند خۆش ده‌بو ئه‌گه‌ر له‌بری په‌ڕاندنی ملی خه‌ڵك و نیشاندان و بڵاوكردنه‌وه‌ی ئه‌و وێنه‌و كردارانه، وێنه‌ی رزگاركردنی خه‌ڵك و هاوكاری خه‌ڵكتان بڵاو كردایه‌ته‌وه، با به هه‌مان ناویشه‌وه بێت، واته ناوتان داعش بێت و هاوكاری به‌له‌نگازو ده‌ربه‌ده‌رانی سوریاو عێراقتان كردبا، به‌گژ ئه‌وانه‌دا چوبانایه‌ته‌وه كه ته‌قینه‌وه ده‌كه‌ن و ته‌ڕو وشك پێكه‌وه ده‌سوتێنن، خودا مافی به هیچ كه‌سێك نه‌داوه ئه‌و وه‌كو جه‌لادو سته‌مكارێك نیشان بده‌ن، خودا مرۆڤی بۆ دۆزه‌خ ئاماده نه‌كردوه، ئه‌و مرۆڤی بۆ به‌هه‌شت ئاماده كردوه، بۆیه له‌به‌ر ده‌رگای به‌هه‌شتیش ده‌ستی مرۆڤه‌كان ده‌گرێت و ده‌یانگێڕێته‌وه، كه‌س مافی ئه‌وه‌ی نیه به‌ناوی خوداوه بكوژێت و له‌ناوبدات، ئیبراهیم له‌ڕێی ئاوه‌زه‌وه خودای وه‌ك ئه‌فرێنه‌رێك دیته‌وه نه‌ك وه‌ك مرۆڤكوژێك، ئه‌وانه‌ی به‌كوشتن تۆڵه له مرۆڤ ده‌كه‌نه‌وه‌وده‌ینێرن بۆ دۆزه‌خ به بڕوای خۆیان، ئه‌وان ده‌ستی خودا له پێدانی به‌خشنده‌یی و لێبوردن ده‌گرن و كارێك ده‌كه‌ن دڵی خوداكه‌یان بشكێت، نه‌دۆزه‌خ به‌ده‌ستی مرۆڤه‌كانه نه‌به‌هه‌شت، هه‌م ئه‌وانه‌راست ناكه‌ن كه كلیلی به‌هه‌شت ده‌به‌خشن به خه‌ڵك، هه‌م ئه‌وانه‌ی بڕیار له‌سه‌ر ناردنی خه‌ڵك ده‌ده‌ن بۆ دۆزه‌خ.\nبه‌هه‌شت و دۆزه‌خ له ده‌ستی خودی تاكه كه‌سه‌كان خۆیاندایه نه‌ك له ده‌ستی ئه‌وانی تردا كه‌س ناتوانێ له‌بری ئه‌وی تر رێگای ژیان دیاری بكات، ئه‌گه‌ر داستان و چیرۆكه‌كانی دنیاتان خوێندبێته‌وه، پێوه‌ری سه‌ره‌كی تاكه نه‌ك ده‌سته‌و گروپ، په‌یامبه‌ره‌كان تاك و ته‌نها بون، فه‌یله‌سوفه‌كان، ئاشقه‌كان و تا دوای، بڕوانن، خودا تاك و ته‌نهایه، شه‌یتان، ئیتر ئه‌مه ناكاته ئه‌وه‌ی كه مرۆڤه‌كان پێویستیان به‌یه‌كتر نه‌بێت، ئه‌مه په‌یوه‌ندی به ئازادی و بڕیارو خۆخاوه‌نیه‌وه هه‌یه، ئه‌و چۆن بیر ده‌كاته‌وه، ئه‌وه بیركردنه‌وه‌ی ئه‌وه، خودا ده‌ناسێ یان نا، خودای دۆزیوه‌ته‌وه یان نا، شیعه‌یه یان سونه عومه‌ری خۆش ده‌وێت یان عه‌لی، ئه‌وه په‌یوه‌ندی به ئازادی خۆیه‌وه هه‌یه، لێره جێگای هه‌مو جیاوازیه‌كان ده‌بێته‌وه، به‌ڵام ناكرێ به‌و بیانوه جێگای بكوژو جه‌لادو سته‌مكاره‌كانیش بكه‌ینه‌وه، بیرتان نه‌چێت ئه‌ركی كه‌شیشه‌كان فرۆشتن و به‌خشینی به‌هه‌شت نیه به‌وانی تر ئه‌ركی ئه‌وان ته‌نیا له رێنمای و ئامۆژگاریدا چڕده‌بێته‌وه، رێنمای و ئامۆژگاری پێویستیان به شمشێرو چاو سوركردنه‌وه نیه، ئه‌ركی مه‌لایانی گوتار بێژ هه‌ر ئامۆژگاریه و هیچی تر نه‌ك ئه‌وه‌ی بڕیاردان له بری خودا، ئه‌وانه‌ی له بری خودا بڕیار ده‌ده‌ن بیانه‌وێ یان نا خۆیان ده‌خه‌نه جێگه‌ی خودا، خودا مافی به‌مرۆڤه‌كان نه‌داوه بچنه جێگای ئه‌و، ده‌نا ئیبراهیم یه‌كه‌مین كه‌س ده‌بو ئه‌وه‌ی ده‌كرد، ئه‌و له‌ڕێگه‌ی ئاوه‌زه‌وه خودا، ئه‌فرێنه‌ره‌كه‌ی خۆی، گه‌وره‌و دروستكاره‌كه‌ی خۆی ده‌دۆزێته‌وه، دواتریش چاوه‌ڕێی بڕیاره‌كانی ئه‌و ده‌كات ته‌نانه‌ت له‌كاتی بڕیاری مه‌رگی ئیسماعیلیشا، هه‌ر ئه‌وه ده‌كات، ئه‌وه چ گه‌مژه‌یه‌كه ئه‌وه‌ی بیر ده‌چێت كاتێ محه‌مه‌د دیله بێباوه‌ڕه‌كانی ده‌به‌نه به‌رده‌ست ده‌ڵێت مه‌رجی ئازادكردنیان فێركردنی خوێندن و نوسینه به‌وانی تر، مرۆڤ بۆ ئه‌وه له‌سه‌ر زه‌ویه تا سودی لێببینرێ نه‌ك بكوژرێت.\nده‌بێ له‌و راستیه بگه‌ین مرۆڤ مرۆڤه و هیچی تر مرۆڤ خودا نیه، من وه‌ك كه‌سێك پێم ناخۆشه گه‌نجی جوان و جاهێڵ ئاماده بكرێت بۆئه‌وه‌ی له‌بری خودا بڕیار بدات، ناكرێ مرۆڤ بكرێته خودا، ئه‌وه چ جۆره په‌روه‌رده‌یه‌كه، شمشێر بدرێته ده‌ست گه‌نجێكی بیست ساڵه‌وه و پێی بڵێن فه‌رمو سه‌ری مرۆڤ بپه‌ڕێنه، ئاخر كه‌ی سه‌ری مرۆڤ كه جێی ئاوه‌زی مرۆڤه بۆ په‌ڕین دروستكراوه، سه‌ری مرۆڤ بۆ ئه‌وه دروستكراوه، ببێته خه‌زنه‌ی بیری باش نه‌ك بیری خراپ.\nمن دڵنیام گه‌نجان ده‌توانن، دنیایه‌كی باشتر، دنیایه‌كی ئارامترو پڕلێبورده‌یی تر دروست بكه‌ن، ئه‌وان ده‌توانن شۆڕشێك به‌سه تێگه‌یشتنی كلاسیكی و شه‌ڕه‌نگێزانه‌ی ئێمه‌دا بكه‌ن و خۆشه‌ویستی و لێخۆشبون بڵاو بكه‌نه‌وه، بۆنایه‌ن له بری بڵاوكردنه‌وه‌ی گیانی توندو تیژی و كوشت و بڕ كار له سه‌ر جوانكردنی دنیا بكه‌ین، هه‌ر ئێوه ده‌توانن سبه‌ینێ وه‌كو ئێستا نه‌بن، به‌وه‌ش به‌ر له‌وه‌ی كه‌س ئاسوده كه‌ن خودا ئاسوده ده‌كه‌ن، ئه‌و خودایه‌ی زه‌وی بۆ هه‌موان ده‌سته به‌ر كردوه.\nمن وا بیر له مرۆڤ ده‌كه‌مه‌وه كه ره‌ش و سپی، ریشدار و بێڕیش، كورد و عه‌ره‌ب، شیعه و سونه، بێدین و دیندار ده‌توانن پێكه‌وه بژین و خاڵی هاوبه‌شی زۆر له نێواندا هه‌یه، له‌وانه "مرۆڤ بون، ژیانبه‌ندی له‌سه‌ر زه‌وی، وه‌ك یه‌كی له‌به‌رده‌م كاره‌ساته سروشتیه‌كاندا" هه‌مومان خه‌ونمان هه‌یه، خه‌ونی كه‌س بۆ تێكدانی خه‌ونی ئه‌وی تر نیه، ئه‌مه له‌كام ده‌ق و كتێبی ئاسمانی وه‌رگیراوه كه ده‌بێت خه‌ونی هه‌ندێك زڕكردنی خه‌ونی ئه‌وانی تر بێت، بیركردنه‌وه له جوانیه‌كانی سروشت، جوانیه‌كانی مرۆڤ، جوانیه‌كانی بیركردنه‌وه، جوانیه‌كانی هاوكاری و به‌ته‌نگه‌وه هاتنی یه‌كتر، جوانیه‌كانی ناوه‌وه‌ی خۆمان، جوانیه‌كانی ئیشق، به‌سه بۆ ئه‌وه‌ی خه‌ونی ئه‌وانی تر نه‌شێوێنین.\nئه‌م هه‌مو كوشتن و وێرانكاریه له پای چی، ئاخر چ چێژێك له كوشتنی ئه‌وانی تردایه، بۆ ده‌بێت خه‌ڵكی تر داهێنان بكه‌ن و ئاوه‌دانی دروستبكه‌ن و مرۆڤه‌كان به‌خته‌وه‌ر بكه‌ن و ئێمه‌ش سه‌رگه‌رمی تێكدان و وێرانكاری بین، دنیا بێ ئه‌نیشتاین و ئه‌دیسۆن و سوكرات و فه‌لسه‌فه‌و ئه‌ده‌ب و هونه‌ر و ته‌لارسازی و شیعر و مۆزیك چیه، بۆ له‌و بوارانه‌دا نه‌مری بۆ خۆمان و بۆ مرۆڤایه‌تی تۆمار نه‌كه‌ین، بۆ بیر له‌وه بكه‌ینه‌وه گه‌نجێكی كه‌متر له بیست ساڵ رابێنین له‌سه‌ر ته‌قینه‌وه و خۆته‌قاندنه‌وه و كوشت و بڕو فێری لێبورده‌یی و پێكه‌وه‌ژیانی ئاشتیانه‌ی نه‌كه‌ین، فێری ئه‌وه‌ی نه‌كه‌ین چۆن له شیعر و جوانی بگات و چۆن ئه‌و شیعر و جوانیه پێشكه‌شی ئه‌وانی تر بكات، ئه‌و گه‌نجه چی له مۆزارت و باخ و بیتهۆڤن كه‌متره، چی له‌وه كه‌متره كه ببێته مه‌ولانا جه‌لاله‌دینی رۆمی یان سوهره‌وه‌ردی، ئایه ئه‌و گه‌نجه ناتوانێ ببێته ئیبن خه‌لدون و فاڕابی، كامیان باشتره ئه‌وی شمشێرێكی به‌ده‌سته‌وه‌یه سه‌ر ده‌په‌ڕێنێ، یان گه‌نجێكی وه‌ك مه‌لاسه‌دره‌ی شیرازی، مێژو بۆ كامیانه، ئه‌وانه‌ی فه‌ره‌ج فوده‌یان كوشت، یان فه‌ره‌ج فوده خۆی، ئه‌دی به‌هه‌شت بۆ كامیانه، گه‌یشتن به به‌هه‌شت، یان لانی كه‌م دروستكردنی به‌هه‌شتێك له‌سه‌ر زه‌وی رێگاكه‌ی زۆر ئاسانتر و بێدڕك و داڵتره له كوشتن و سه‌ربڕینی خه‌ڵك.


لە پەراوێزی پرۆژە پێشنیارییەكانی چاكسازییدا!…عبداللە مەحمود – Denegkan\nلە پەراوێزی پرۆژە پێشنیارییەكانی چاكسازییدا!\nئەم پرۆژانە، بەشێكن لە هەوڵی حزب بۆ حزب\nئەو ماوەیە چەندین پرۆژە بەمەبەستی چاكسازی، چ لەلایەن حزبە دەسەڵات بەدەستەكان و شەخسی سكرتیری گشتی یەكێتی نیشتمانی تا دەگات بە پرۆژەی ئەندامانی مەكتەبی سیاسی و باڵەكانی ریفۆرم و دەنگە ناڕازیەكانی ناوخۆی حزب و دەرەوەی بینای حزب، تا دەگات بە پرۆژەی چوار حزبە كوردستانیەكە خراونەتە روو، بە جیا لەهەر مەبەستێكی ئینتخاباتی و یان هەر هەوڵێك بۆ ئیحتیواكردنی گرفتی ناوخۆی حزبە دەسەڵاتدارەكان، یان بەجیا لەهەرهەوڵێك بۆ خوجوتكردن لەگەڵ ناڕەزایەتی خەڵكی كوردستاندا بەدژی تاڵانی و گەندەڵی و ناعەدالەتی كۆمەڵایەتی و پاوانكردنی هەموو جومگەكانی ژیاری كۆمەڵگا لەلایەن دەسەڵاتی هەردوو حزبدا، جێگای خۆیەتی هەڵوێستیەكی جدی بكەین بەڕووی ئەم هەوڵانەدا.\nبێگومان خستنە ڕووی ئەم پرۆژانە بێمەڵامەت نییە. بە جیا لە نیەتی هەركام لەحزبەكان لەو پرۆژانە، هۆكاری هاوبەش و بناغەیی بۆ خستنە ڕووی ئەم پرۆژانە، ناڕەزایەتی و نەفرەتی خەڵكی كوردستان و قوڵبونەوەی قڵشتی نێوان دەسەڵات و خەڵك و تێكچونی هاوسەنگی هێزە لەگەڵ بەغدا، پرۆسەی پاشەكشەی هیزەكانی ئەمریكایە لە عیراق. لە دۆخێكی ئاوادا چ هەردوو حزبی دەسەڵات بەدەست دەیانەوێ ئیحتیوای ئەم ناڕەزایەتیە جەماوەریانە بكەن، چ حزبەكانی دەرەوەی فەلەكی بریاریش دەیانەوێ بەهێنانەگۆڕی ئەم پرۆژانە و هەڵگرتنی بانگەشەی چاكسازی و ریفۆرم سواری شەپۆلی نارەزایەتیەكانی خەڵكی كوردستان ببن و بیكەنە دەستمایەش بۆ هەڵبژاردنەكانی داهاتوو.\nلەهەموو ئەم نارەزایەتیانەی بەدژی دەسەڵاتی یەكیتی و پارتی و ئیدارەو ئەداتی بەڕێوەبردنیاندا هەیە، تا دەگات بە بانگەشەكانی خودی هەردوو حزب و هەموو ئەو پرۆژانەی خراونەتە روو، مەسەلەی چاكسازی و وەستانەوە بەدژی تاڵانی وگەندەڵی، كەمی خزمەتگوزاریەكان، جیاكردنەوەی حزب ولە حكومەت و جیاكردنەوەی دەسەلاتەكانی یاسادانان و جێبەجیكردن و دادوەری لە یەكتری و پەیوەندی نێوان حكومەتی ناوەندو هەرێم و ناوچە كێشە لەسەرە سنوریەكان و …. خاڵی هاوبەشن.\nبێگومان ئەمانە هەمویان پیشنیاری باشن، بەڵام بۆ حكومەتێك كەهەیە. لەهەر شوێنێكی دنیا باسی چاكسازی و جیاكردنەوەی دەسەڵاتی حزب لە حكومەت بێتە ئاراوە، پێش مەرجەكەی بوونی و حكومەت و دەوڵەتە. گرفتی ڕیشەیی لە كوردستان ئەوەیە كە شتیك بە ناوی حكومەت بە مانای واقعی و پێناسەكراوی خاوەن تەعەهودات و دانپیانراوی نێودەوڵەتی، بوونی نییە.\nهەڵگران و خاوەنانی ئەم پیشنیارو پرۆژانە، ئەوەیان بەفەرز وەرگرتووە كە حكومەتێك هەیە، بەڵام گرفتی هەیە، دەستێوەردانی حزب هەیە، ئەدای باش نییە، لە ئاست داخوازیەكانی خەڵك نییە، گەندەڵە، گوێ لە خەڵك و حزبەكانی دەرەوەی خۆی ناگرێت، لەگەڵ مەركەزدا باش مامەڵە ناكات، …. لە حاڵێكدا ئەسڵی كێشەكە ئەوەیە كە لە كوردستان دەوڵەت و حكومەت نییە، و لە جێگای ئەوە دووحزبی خاوەن هێزی چەكدار بە تەوافوق ئیدارەی كوردستان" بەم شێوەیەی كە دەیبینین" بەڕێوە دەبەن.\nدوو حزب كە شادەماری هەموو جومگەكانی ژیانی ئابوری و سیاسی و هونەری و فەرهەنگی و وئیداری و ….كۆمەڵگایان گرتووەو هەریەكەیان لە قەڵەمرەوی دەسەڵاتدارێتی خۆیدا حكومەتێكی حزبی تایبەتە، و لە دنیای ڕوكەش و فەنتازیای هەردوو حزبیشدا حكومەتێكی هاوبەش هەیە" حكومەتی هەرێمی كوردستان" بەڵام بێئەوەی وەزارەتی!! دارایی و ناوخۆو، پیشمەرگە"ی یەك حكومەت بن، بەڵكو ئەمانە هی دوو حكومەتە حزبیەكەن.\nحكومەت و پەرلەمانی هاوبەش! كە حكومەت و پەرلەمانی جغرافیایەكی وڵاتی دانپیانراوی نێودەوڵەتی نییە، لەدەوڵەت بێبەشە، و تا ئەم ساتە وەختە ئەم دەسەڵاتە بە شێوەیە بە حكومەتەكەشیەوە بەرهەمی فەزای جەنگ و كێشمەكێشی پێشووی ئەمریكا و عێراق و پاشان داڕمانی دەسەڵاتی بەعس و ئێستاش خۆنەگرتنەوەی دەسەڵاتی تازەی ناوەندە. و بەخۆگرتنەوەی دەسەڵاتی ناوەند و بەهێزبوونەوەی ئەم دەسەڵاتەی لە كوردستان هەیە ئەگەر بەرەو تەسلیم بوون بە ناوەندو ئەجنداكانی نەچێت، یان رێگای جیابونەوە لە ناوەند پێكهێنانی دەوڵەتی سەربەخۆی نەگرێتە بەر، ئەم دۆخە بە شێوەیەك لە شێوەكان خێرا یان بەشێنیەیی دەگۆردرێت.\nگرفتی ڕیشەیی و بناغەیی بە ڕەسمی نەناسینی حەقی دەسەڵاتداریتی یە بە شێوەی فەرمی و دانپیانراوی نێودەوڵەتیەوە. بۆیە هەمیشە دەسەڵاتی هەردوو حزب و ئایندەی سیاسی كوردستان لەبەردەم چەندین ئەگەری نەخوازراو هەڕەشەی جۆراوجۆری ناوخۆیی و ناوچەكەدایە.\nچ یەكێتی و پارتی و چ حزبەكانی فەلەكی ئەوان، دان بەو ڕاستیەدا نانێن، كە حكومەت و پەرلەمانی كوردستان متمانەی نێو دەوڵەتی لە پشت نییە، تەنانەت هاوپەیمانەكانیان لە بەغدا، ئەم دەسەڵاتە بەڕەسمی و شەرعی نازانن و هەر ڕۆژە بەپێی ئاڵوگۆر لە باڵانسی هێزیاندا، پەیوەندی خۆیان لەگەڵ هەرێم چاوپێدا دەخشێنەوەو دەستوریش بەپێی ئەم هاوسەنگییە هەموار دەكەن و رێز لێدەگرن. تەنانەت هیچ بەپرسێكی واقیعبینی باڵای یەكێتی و پارتی نییە، كە نەزانێت ئەوەی كە بەناوی حكومەتی هەرێم و پەرلەمان هەیە تەنها ڕوكەش و چواچێوەیەكی دیاریكراوە بۆ پیناسەكردنی یاسایانە و مۆردان لە تەوافوقێكی سیاسی و ئیداری دەسەڵاتدارتی هەردوو حزبی دەسەڵات بەدەست… و هەربۆیەشە تا ئێستا ئەوە هەردوو حزبن موچە ئەدەن بە حكومەت و پەرلەمان. حكومەتی مەركەزیش بە تەوافوقێكی سیاسی بودجە بە یەكێتی و پارتی ئەدات،\nئەگەر حكومەتی بەغدا لە كێشمەكێشی خۆیدا لەگەڵ هەرێم لە یەكێك لە برگەكاندا بریاری ڕاگرتنی بودجەی هەرێم بدات، هەرێم ئەكەویتە تەنگژەیەكی گەورەوەو تا ئێستاش ئامادەیی بۆ ئەگەرێكی ئاوا نابینرێ.\nبەكورتییەكەی دەسەڵات لە كوردستان تەنها دەسەڵاتی دوو حزبی حاكمە، كە بۆ رەسمیەت بەخشین بەدەسەڵاتیان، چەندین پێكهاتەی ڕِوكەشی وەكو حكومەت و پەرلەمانیان، پێكهێناوە. بێئەوەی هیچ دەسەلاتێكی هەبێ لەدەرەوەی قەڵەمرەوی حزب و كاریزماكانی بزوتنەوەی قەومی كوردا. تەنانەت بێئەوەی ئەم حكومەت و پەرلەمانە پشتیوانەیەكی نێودەولەتی و تەنانەت متمانەی ناوخۆی لە هەرێم و لە ئاستی عێراقیشدا هەبێت. هەمووان ئەوە دەزانین كە كوردستان تا ئێستا خاوەن سەروەری و دۆخێكی چەسپاوی سیاسی نییە. كەسیش لەشكركێشی و دەستێوەردانی هیچ وڵاتێكی ناوچەكەو دنیا لە كوردستان بە خەرقی سیاسی و پیشێلكاری نازانێت.\nبەم ڕاستیانەوە باسی جیاكردنەوەی دەسەڵاتی حزب لە كام حكومەت؟ باسی سەربەخۆكردنی پێكهاتە یاساییەكانی وەكو دەسەلاتی یاسادانان و جێبەجێكردن و دادوەری… كام دامەزراوەی دەستوری؟ حزبی باڵادەست لەهەركام لەو دوو جغرافیا دابەشكراوەی كوردستاندا، هەموو دەسەڵاتێكە، و لەوسنورە تێپەری دەسەڵاتی حزبی بەرامبەر بەهەموو دەسەلاتێكەوە باڵا دەستە. باسی جیاكرنەوەی و لابردنی دەستێوەردانی حزبی لە گۆڕێ نییە، باسی ئەدای دووحزبی خاوەن هێزی چەكداری دەسەڵات دابەشكراون لە نێوان خۆیاندا.\nلە دۆخی نەبوونی حكومەت و پێكهاتەی یاسایی متمانەپێدراوی دەولیدا، لەدۆخی نەبوونی جغرافیای وڵاتی پێناسەكراودا لە باری حقوقیەوە، بێشك حزب هەموو شتێكە، لێرەوە مەسەلەی دەست بەسەراگرتنی داهات و پاروی دەمی خەڵكی، بەدەستەوەگرتنی شادەماری جومگەكانی كۆمەڵگا، لە ئابوریەوە بۆ سیاسەت، تافەرهەنگ و یاسای دڵخوازانە، تادەگات بە پەیوەندیەكان و بڕیار لە هەموو مەسەلەیەكی گەورەو بچوكدا، دەكەوێتە دەستی حزبی خاوەن قەڵەمرەوی دەسەڵاتی سیاسیەوە، بە تاڵانبردنی داهاتی كۆمەڵگا، گەندەڵی، گوێنەدان بە داواو خواستەكانی خەڵكی، ژێرپێخستنی ئیرادەی سیاسی خەڵكی كوردستان و دەنگی ئۆپۆزیسۆن، خزمەتگوزاری و مافە فەردی و مەدەنیەكان، یاساو ڕێسا، پەیوەندی ژێر بەژێر و سازش بە خواستەكانی خەڵكەوە، بە بارمتەگراتی پاروی دەمی خەڵكی، كەم حەوسەڵەیی بەرامبەر بە دەنگی ناڕازی و مخالفینی سیاسی، …. بەرهەمی واقعی دەسەلاتێكی میلیشیایییە لە غیابی دەسەلاتێكی دامەزراوەیی و حكومی بەڕەسمی ناسراو و پێكهاتەی یاساییدا.\nگرفتی هەرە سەرەكی تا ئێستا ئەو گیژاوە سیاسییە كوردستانی تیا ڕاگیراوە، گرفتی بەڕەسمی نەناسینی كوردستانی بە كردەوە دابراو لە عێراق، گرفتی بە دەوڵەت نەبوونی كوردستان، گرفتی نەبوونی متمانەی نێودەوڵەتی بە جغرافیای وڵاتی كوردستاندا، ئەمە گرفتی سەرەكییە.\nچ حزبە دەسەڵات بەدەستەكانی كوردستان و چ حزبەكانی دەرەوەی دەسەڵات و خەڵكی كوردستان، ئەگەر دەیانەوێت حكومەتێكی سەراسەری هەبێت، پەرلەمان و دامەزراوەی یاسایی هەبێت، دەسەلاتەكان ڕێزیان لێبگیرێت و یاساو رێسا بۆهەمووان بێت، ئەوا پێویستە گرفتی بێ دەوڵەتی و بێناسنامەیی وڵاتی كوردستان كۆتایی پێبێت. تا ئەوكاتەی ئەم گرفتە وەلامی وەرنەگرتۆتەوە، تا ئەوكاتەی كوردستان نە بەشێكی واقعیە لە عێراق و نەسەربەخۆو خاوەن وڵاتە، دەسەلاتی حزبی دەمێنێتەوە، بانگەشەی چاكسازی و كۆتاییهێنان بە دەستێوەردانی حزب لە حكومەت و پەرلەمان(پەرلەمانی بێ دەولەت و جغرافیای بەرەسمی ناسراوی نێودەولەتی) تەنها دەبێتە بانگەشەی ترس لە دەستێوەردانی حزب لە حزبدا.\nبۆیە هەموو ئەو پرۆژانەی تائێستا لەژێرناوی چاكسازیدا دراون، بەشێكن لە هەوڵی حزب بۆحزب تا هەوڵ بۆ پێكهێنانی حكومەت و دەوڵەتی مەدەنی و یاسا. ئەم پرۆژانە دەچنە خزمەت بە دەسەڵاتی حزبیەوە. هەمووشیان سەرئەنجام پرۆژەی خامۆشكردنەوەو ئیحتیواكردنی ناڕەزایەتیەكانی خەڵكی كوردستانن.\nPrevious له‌یادی هونه‌رمه‌ند کاروان عوسمان دا….ڕۆژ ئه‌حمه‌د\nNext ئایا کورد هه‌یه له‌ئه‌وروپا هۆمۆ بێت؟


نەوزاد شێرزاد “سوێندم خواردبوو ناسناوەکە بگەرێنمەوە هەولێر”\nBy جوانرۆ بکر on 2016/01/21 بالە, تۆپ, دیمانه, عێراق, کوردستان\nیاریگا-یاریزانی یانەی هەولێر نەوزاد شێرزاد لە دیمانایەک لەگەڵ ماڵپەری یاریگا نێت نهێنیەک ئاشکرا دەکات، دوای بەدەستهێنانی ناسناوی ئەم وەرزەی خولی بالەی یانە نایابەکانی کوردستان لەگەڵ یانەکەی.\nناوبراو رایگەیاند ” زۆر دڵخۆشم بۆ بەدەست هێنانی ئەم نازناوە کە زۆر لە مێژە دەبوایە هی خۆمان بێت، بەڵام چەند هەڵەیەکی خۆمان وای کرد لە ساڵانی رابردوو نازناەوەکە لە دەست بدەین، گرینگ ئەوەیە ئێستا نازناوەکە لە شاری هەولێرە و پیرۆزبای لە هاندەرانمان دەکەم.\nلە دریژەی لێدوانەکەیدا نەوزاد نهێنیەکی ئاشکراکرد و باسی لەوە کرد کە، دوای ئەوەی لە ساڵانی رابردوو دووربون لەم ناسناوە سوێندی خواردوە هەموو هەوڵێک بدات تا ناسناوەکە بگەرێنێتەوە شاری هەولێر و دڵخۆشە کە ئێستا بەڵێنەکەی بە جێهێناوە، وە هاندەرانیش دڵنیا دەکەمەوە لە ساڵانی داهاتوو پارێزگاری لە ناسناوەکە دەکەین بە مەرجێک زۆر نا یەک تۆز هاوکاریمان بکرێت!.\nیایزانەکەی هەولێر لە بارەی پاڵەوانیەتیەکە رای گەیاند” خراپترین پاڵەوانیەتی بوو کە بینیبێتم لە هیج شوێنێک نەم دیوە ٧ یاری لەسەر یەک بکەیت بە بێ پشوو، بە ماوەیەکی زۆر کەم پاڵەوانیەتیەکە کۆتای هات”.\nلە کۆتا وتەکانیشیدا باسی لەوە کرد کە یاری بالە هیچی لە یاریەکانی تر کەم تر نییە و لەم پاڵەوانیەتیەش هاندەرێکی زۆر دەهاتن بۆ هاندانی تیمەکان، لێرەوە زۆر سوپسی هاندەرانی یانەکەمان دەکەم کە رۆڵێکی بەرچاویان هەبوو لە بەدەست هێنانی نازناوی ئەم وەرزە بۆ یانەکەمان.


15 سود و زانيارى سەبارەت بە مانگى سەفەر: ماڵپەڕی وەڵامەکان\n15 سود و زانيارى سەبارەت بە مانگى سەفەر\nئەمە چەند سودێکی کورت و پوختە دەربارەی مانگی سەفەر کۆکراوەتەوە ، داواکارین لەخودا سودی هەبێت ، وپاداشتی هەموو ئەوانەش بداتەوە کەبڵاوی دەکەنەوە ودەبنە هاریکار لەگەیاندنی دا بەموسوڵمانان .\nپێنجەم : بڕگەی تری فەرموودەکەی پێغەمبەر صلى الله عليه وسلم : ( ولا صفر ) مەبەست لێی ـ لەسەر بۆ چوونی ڕاست ـ مانگی سەفەرە ، ئەو مانگەی کەعەرەبی سەردەمی نەفامی بەشومیان دەزانی ، پێغەمبەر صلى الله عليه وسلم ئەو بۆچوونەی پوچەڵ کردەوە ، ومەبەست لێی نەفی کردنی ئەوەیه شوم بێت ، بەڵکو ئەو مانگەش وەک هەموو مانگەکانی تر وایە وخێر وشەڕی تێدایە (۳) .\nواته: ئه‌ی محمد - صلى الله عليه وسلم - پێیان بڵێ: هیچ شتێك تووشی ئێمه نابێت ته‌نها ئه‌وه نه‌بێ كه خوای گه‌وره له (لوح المحفوظ)دا نووسیوێتی له‌سه‌رمان وه گۆڕانی به‌سه‌ردا نایات ، هه‌ر خوای گه‌وره سه‌رخه‌رو پشتیوان و دۆستمانه، وه ئه‌وانه‌ی كه باوه‌ڕدارن با كاره‌كانیان ته‌نها به خوای گه‌وره بسپێرن وه ته‌نها پشت به خواى گه‌وره ببه‌ستن.\nدەرچوون وهیجرەت کردنی پێغەمبەرە صلى الله عليه وسلم لەمەکەوە بۆ مەدینە لەمانگی سەفەردا ، ولەمانگی (ربیع الٲول) دا چووە مەدینەوە ، وبۆچوونێکە هەیە دەڵێت : لە(ربیع الٲول) دا دەرچووە .\nـ وە پێغەمبەر صلى الله عليه وسلم ئوسامەی کوڕی زەیدی نارد بۆ ڕوو بەڕوو بوونەوە لەگەڵ ڕۆمەکاندا لەساڵی ۱۱ کۆچی ولەکۆتایی مانگی سەفەردا ، پێش وەفات کردنی بەچەند ڕۆژێک .\nیانزەیەم: ڕۆژی چوارشەمەی کۆتایی مانگی سەفەر وەک باقی ڕۆژەکانی ترە ، ودروست نی یە تایبەت کردنی بەهیچ دوعا وزیکرێکەوە ، وەک ئەوەی هەندێک دەیکەن ، پێیان وایە گوایه لەو ڕۆژەدا بەڵای گەورە دادەبەزێت کە جگە لە خودا کەس نازانێ چۆنە ،هەرکەسێک خێر وسەدەقە بکات تیایدا یاخود نوێژ بکات ئەوا خودا دەیپارێزێت لەو بەڵایە!.\nلەوانە ئەنجامدانی نوێژی سوننەت لەکاتی چێشتەنگادا کەهیچ کاتێکی تر نەیکات جگە لەو ڕۆژە نەبێت ، بەگومانی ئەوەی ئەوە ئەو بەڵایە دەگێڕێتەوە!\nوە یاخود نوسینی هەندێ ئایەت وکردنی بەنێو قاپەوە وخواردنەوەی ئاوەکەی ،وتەبەڕک کردن پێی بۆ لابردنی شەڕ!\nهەموو ئەمانە بیدعەن وهیچ ئەسڵێکیان نی یە لەشەرع دا وبیر وبۆچوونی بەتاڵن (7).\nدوانزەیەم: باوەڕ بوون بەوەی مانگی سەفەر مانگی خێر وبەرەکەت وسەرکەوتنە ، ئەمە ڕوو بەڕوو بوونەوەی بیدعەیە بەبیدعە ، ئەو مانگە نەمانگی خێرە ونەمانگی شەڕە .\nسیانزەیەم: ئەوەی کەهەندێ کەس لەتاریخ دا دەینوسن بۆ نموونە (صفر الخیر) ودەنووسن ( کۆتایی هات لە مانگی سەفەری خێردا) ، ئەمەش هەر بیدعە وهیچ ئەساس وبنەمایەکی شەرعی نی یە ، وەک پێشتر گوتمان ئەمە ڕوو بەڕوو بوونەوەی بیدعەیە بەبیدعە ، ئەو مانگە نەمانگی خێرە ونەمانگی شەڕە .\nهەر بۆیە سەلەف ئینکاریان لەو کەسانە دەکرد کاتێ کەگوێیان لەکونەپەپوو دەبوو دەیخوێند دەیان گوت (خێرە ٳن شاء الله) ، نەدەگوترێ (خێرە) ، ونەدەشگوترێت(شەڕە) ، بەڵکو وەک باقی باڵندەکانی تر دەخوێنێت وهیچی تر (8).\nچواردەیەم: هەر فەرموودەیەک کەباسی ڕودانی تێدا بێت لەداهاتوودا ولەتاریخێکی دیاری کراودا ، جا لەسەفەردا بێت یاخود جگە لەویش ، ئەوا هەڵبەستراوە بەدەم پێغەمبەرەوە صلى الله عليه وسلم ، هەروەک ابن القیم ڕوونی کردۆتەوە (9).\nپانزەیەم: زۆر ئاگادار بن لەبڵاو کردنەوەی فەرموودە لەتۆڕەکۆمەڵایەتیەکان پێش دڵنیابوون لەسەحیحی .\nلەفەرموودەدا هاتووە پێغەمبەرى خوا صلى الله عليه وسلم فەرموویەتى : ( من كذب علي متعمدا ، فليتبوٲ مقعده من النار ) (10) .\nواتە: هەرکەسێک بەئەنقەست درۆیەک بەدەم منەوە بکات با جێگایەک لەدۆزەخ دا بۆ خۆی ئامادە بکات .\nو لەفەرموودەیەکی تردا هاتووە: ( كفی بالمرء كذا ٲن يحدث بكل ما سمع ) (11).\nواتە: ئەوەندە بەسە مرۆڤ بەدرۆزن دابرێت کاتێ کەگوێی لەهەرچیەک بوو بیگێڕێتەوە.\nسەرچاوە : https://almunajjid.com/\n(8) فتاوی ابن عثیمین ( ۲ / ۱۱٤) ، والقول المفید ( ۱ / ٥٦۷ ) ، ومعجم المناهي اللفظية"ـی شيخ بكر ٲبو زید ( ل ۳۲ ).\n(9) المنار المنیف ( ل ٦۳ ).\n(10) رواه البخاري (۱۱۰ ) ومسلم (۳) .\n(11)رواه مسلم (٦) .


جام پڕبوە‌و لێی دەرژێت\nسەرەڕای ئەو هەموو سەروەت سامان وداهاتە قەبەیەی کە ٢٨ ساڵە دێتە گیرفانی بێ بنی دەسەڵاتی کوردی، کەچی لەبەختی کەچمان تا ئەمرۆیش بێ نەوتیی وبێ کارەبایی ودواکەوتنی موچەو بێ کاریی وبێ ئاویی و هەژاریی ونەبونی خزمەتگوزارییە سەرەتایی وسەرەکییەکانی دیکە وەک تارمایەکی ڕەشی کوشندەیە خەو بەرۆکی هاوڵاتیانی هەرێمی بەتەمای خودای گرتووەو بەری نادات‌و، بەری نادات.\nهەر دەسەڵاتێک، حکومەتێک، نەیتوانی بەرنامە هەنووکەیی‌و سەرەکیەکانی کاری لەماوەی دیارکراوی خۆیدا بۆ خزمەتکردنی هاوڵاتیان جێبەجێ بکات، دەبێت بەجدی بەدوای هۆکارەسەرەکییەکانی سەرنەکەوتن و فشەل بوون و بێتوانایی خۆی بگەرێت و هەوڵی لابردنی کۆسپ و بەربەستەکانی بەر دەمی بدات، بەڵام دەسەڵاتی کوردی نەک تەنها ئەوەی نەکردووە، بەڵکو ٢٨ ساڵی ڕەبەقە لەهەمان بازەنە ی شکستی وفەشەل بوونی دەخولێنەوەو، ئەوەی تەنها گۆڕانکاری لێ کراوە کەسەکانە (دەموچاوەکانە)، ژمارەی کابینەکانە و هیچی تر.\nدەسەڵاتێک ٢٨ ساڵە لەنەهامەتی و قەیران بەهەموو جۆرەکانییەوە (سیاسی، ئابووری، کۆمەڵایەتی، رۆشنبیری) هیچی تری بۆ میللەتەکەی بەدی نەهێنابێت، دەبێ هاوڵاتیان ئەو ڕاستییە باش بزانن کە ٢٨ ساڵی دیکەش ئەو حکومەتە هیچیان بۆ ناکات، تەنها کابینەی کۆن بەڕێ دەکات و بەدۆڵ زوڕناو بەڵێنی باق بریقی زەبەلاح پێشوازی لە کابینەی نوێ دەکات و شانازیش بەبێدەنگبونی خەڵی هەرێمی بەتەمای خودا دەکات، وادەزانێت بێدەنگبونی ئەو خەڵکە خێر لەخۆنەدیوەی هەرێمی بەتەمای خودا مانای ڕازی بونیەتی بەو دەسەڵاتە سوپەر فاشیلە کە قەرداری هەموو تاکێکی ئەو هەرێمە بێنازەیە.\nکە چی نازانێت، دەمێکە چامی سەبرو تەحەمولی هاووڵاتیانی هەرێمی بەتەمای خودا پر بووەو لێی دەڕژێت، ڕژانێک لەهەر کات وساتێکدا چاوەڕوانی ئەوەی لێ دەکرێت ببێتە تۆفانێکی بێ ئامان و تەخت و تەراجی ئەودەسەڵاتە فاشیلەی پێ سەرەوبن بکات کە ناتوانێت لە وڵاتی نەوت و غازدا، ژیانێکی شکۆمەندانە بۆ هاووڵاتیانی دابین بکات.\nلەکۆتایدا پڕ بەقورگم هاوار دەکەم و دەڵێم:\nئەی حکومەتە پۆشتەو کەشخەو ڕەشیقەکەمان، باش بزانە، خەڵک لێت بێزارەو، بێدەنگبونیشی سنوری خۆی هەیە، بەهیچ شێوەیەک مانای ڕازیبون بەو کێشەو نەهامەتیانە نییە کە ٢٨ ساڵە یەخەی گرتووەو ژیانی لێ کردۆتە دۆزەخ.\nهۆ ..هۆ حکومەتە شیک‌و ڕەشیقەکەمان، من گوتم ئێوەش گوێتان لێبو، پەشیمانیش دادی کەس نادات.\n4 لە جوغزی دووفاقی هاووڵاتیانەوە!\n5 لە جوغزی رێكخراوەكانی بواری پرسی جینۆسایدەوە !\n6 لە جوغزی لافاوەکانی هەولێرەوە!\n7 لە جوغزی داستانەکەی (دەروێش عەبدی )یەوە !\n8 لە جوغزی داگیرکاری تورکیاوە !\n9 لەجوغزی كلوربيريفوسەوە !\n10 لە جوغزی داواکاری خوێندکارانەوە !\n11 لە جوغزی دەرماڵەوە ؟\n12 ڕەوەندی کوردستانی بۆ بێدەنگن؟\n13 کاکەمین نەجار ڕاست دەکات بەڵام ؟!\n14 نامەیەکی کراوە بۆ بەرێز عەلی حەمە سالح\n15 دەسەڵاتدارانی کوردو سەندرۆمی ستۆکهۆڵم\n16 ئۆلیڤەر کرۆموێلەکانی هەرێمی کوردستان: لەگەڵ گورک دەخۆن و لەگەڵ شوانیش دەگرێن\n17 كۆماری سێدارەو پۆشینی جلی کوردی!\n18 ئەرێ بەڕاست؟!\n19 ئای کە قێزەوەنن ..!\n20 هۆشیاری تاکی کورد لە ژێر سفرەوەیە\n21 گۆڕانی کارەکتەر لە ستەملێکراوەوە بۆ ستەمکار\n22 ڕاستکردنەوەیەک لەسەرقسەکانی فرۆکەوان تاریق ئیبراهیم ره‌مه‌زان به‌كر ئه‌لعه‌زاویی\n23 تێڕامانێك لەكتێبی (لەبری بیرەوەری )\n24 پرۆژەیاسای ڕێکخستنی میدیای ئەلکترۆنی لەهەرێمی کوردستان‌و چەند تێبینییەک\n25 بۆ هونەرمەند محەمەدی پەروێزی\n26 ئەی جەژن بە چ حالێک هاتیتەوە؟\n27 بێ ناونیشان\n28 کۆنفۆشێۆس وا ده‌ڵێ\n29 هەژاری کراسێکە لەئاگر\n30 لە بەینی دووکەوانەدا (عەقڵی تەندروست لە جەستەی تەندروست دایە)


کچێکی تورک شووی بە چـیای ئاگـری کـرد.\nکچە شاخـەوانێکی سەرکەوتـنی سەر شـاخ (سافگـول ئـارئەرسـەلان) ی تەمـەن (٣٣) ساڵ. کە کچێکی تورکە. رایگەیانـد کە بە شێوەیەکی هـێمایی شووی بە چـیای (ئاگری)* لە باکووری کوردستان کـرد. سافگول ئائەرسەلان روونیکـردەوە، کە بە شووکـردنێکی هـێمایی شووی بە چـیای ئاگـری کرد. بۆ سەرنجڕاکێشانە دەربارەی ئەو تونـدوتیژییەی لە تورکـیادا دەرهـەق بە ژنـان و بە منـداڵان دەکـرێـن.\nلە پێـناوی داهـاتـوویەکی گـەشـدا، هـیوادارم کە ژنـان بەهـێـزتـربن، منـداڵانیـش زیـاتـر پارێـزراو و ئاسوودەبـن، بێ ئـەوەی کە لـە سبەینـێـدا دووچـاری ئـازارببـن".\nسافگول ئارئەرسەلان، لە تـۆڕە پەیوەندییـە کۆمەڵایەتییەکانـدا، وێنەکەی لە سەر چـیای ئاگری بە جلی سپیی بـووکـێنییەوە بڵاوکردۆتەوە، وتیشی:" من سەرکـۆنەی توندوتیژی و جیاوازی دەکەم، کە رووبەڕووی ژنـان و منداڵان بۆنەتەوە. ژنان و منداڵان شایستەی رێـز و خۆشـەویستیـیەکی بێ مەرجـن، لە هەمـوو بەشـێک لە بەشەکـانی ژیـان. بـەڵام هەموو ئەو خراپەکارییانە دەبینـین، کە دەرهەقـیان دەکـرێن. دەشزانین کە هەڵوێستێکی ئابڕوومەنـدانـەیە کە دژ بـە ئەم تاوانـانە دەوەستـینەوە".\n* چیـای ئاگـری: دەکـەوێتـە باکووری کوردسـتان، بەرزتـریـن چیـای کوردسـتانە، کە بەرزییـەکـەی (٥١٣٧) مەتـر لە ئاستی دەریـاوە بـەرزە، بنـکەی (شـۆڕی ئـاگـری) يا (شۆڕشی ئـارارات:١٩٢٩ ـ ١٩٣٢) بـوو، بە سەرکردایـەتی شـۆڕشگـێڕی کوردمـان ئیحسان نوری پاشا. بۆ یەکەمین جاریش ئاڵای کوردستان لە کاتی راگەیاندی حکومەتی کوردستاندا لەسەر چـیای ئاگـری هەڵکـرا. بە پیلانێکی گەلەکـۆمـەیی تورکیا و ئـێران و بە پاڵـپشتی رووسیا، بە شـێوەیەکی زۆر دڕنـدانە و نامەردانە و بە رەشەکوژی خەڵکی سـڤـیلی کورد کۆتـاییان بەم شـۆڕشـەمان هـێنا.\nتێبینیی: ئەو نووسینەم لە سایتی (الـزمان الترکي)وە، کە لە رۆژی ٢٨/٧/٢٠٢١دا بە زمـانی عـەرەبی بڵاوکـراوەتـەوە. وەرمگـیرایە سـەر زمـانی کـوردی.


Week 8 Total: 72.36 pts (99.80 Projected)\nJustinD's Rad Team's Offense roster for week 8. FantasyPassingRushingReceivingRetMiscFumPosOffenseActionFan PtsProj Pts% StartYdsTDIntAttYdsTDTgtRecYdsTDTD2PTLostQB No new player Notes\nTony Romo Dal - QB Final (L) 20-17 vs Was\n12.4618.0861%209101100000000WR Player Note\nJordy Nelson GB - WR Final (L) 44-23 @ NO\n2.5014.55100%00000053250000WR No new player Notes\nPierre Garcon Was - WR Final (W) 20-17 @ Dal\n4.707.4066%00000044470000WR No new player Notes\nMalcom Floyd SD - WR Final (L) 35-21 @ Den\n5.808.7717%00000074580000RB Player Note\nLe'Veon Bell Pit - RB Final (W) 51-34 vs Ind\n14.8012.0995%0002492076560000RB No new player Notes\nLeSean McCoy Phi - RB Final (L) 24-20 @ Ari\n9.7012.4986%0002183053140000TE No new player Notes\nAntonio Gates SD - TE Final (L) 35-21 @ Den\n17.409.9978%00000085542000BN Player Note\nDoug Baldwin Sea - WR Final (W) 13-9 @ Car\n6.107.4937%00000086610000BN No new player Notes\nMichael Crabtree SF - WR Bye\nFinal (L) 51-34 @ Pit\n14.7013.0268%000635177520000BN No new player Notes\nRobert Griffin III Was - QB Final (W) 20-17 @ Dal\n0.000.008%-------------BN No new player Notes\nRyan Mathews SD - RB Final (L) 35-21 @ Den\n0.000.0010%------------- JustinD's Rad Team's Kickers roster for week 8. FantasyField Goals MadePATPosKickersActionFan PtsProj Pts% Start0‑1920‑2930‑3940‑4950+MadeK No new player Notes\nRobbie Gould Chi - K Final (L) 51-23 @ NE\n1.007.9824%000001 JustinD's Rad Team's Defense/Special Teams roster for week 8. Fantasy TacklesTurnoversTDMiscRetPosDefense/Special TeamsActionFan PtsProj Pts% StartPts AllowSackSafeIntFum RecTDBlk KickTDDEF No new player Notes\nCincinnati Cin - DEF Final (W) 27-24 vs Bal\nTotal Week 8 Fantasy Points: 72.36\n99.80 (Projected)  Tony Romo Stat Breakdown\n209 Passing Yards0.048.361 Passing Touchdowns4.004.001 Rushing Yards0.100.10  Jordy Nelson Stat Breakdown\n25 Reception Yards0.102.50  Pierre Garcon Stat Breakdown\n47 Reception Yards0.104.70  Malcom Floyd Stat Breakdown\n58 Reception Yards0.105.80  Le'Veon Bell Stat Breakdown\n92 Rushing Yards0.109.2056 Reception Yards0.105.60  LeSean McCoy Stat Breakdown\n83 Rushing Yards0.108.3014 Reception Yards0.101.40  Antonio Gates Stat Breakdown\n54 Reception Yards0.105.402 Reception Touchdowns6.0012.00  Doug Baldwin Stat Breakdown\n61 Reception Yards0.106.10  Michael Crabtree Stat Breakdown\nNo stats for this player.  Ahmad Bradshaw Stat Breakdown\n35 Rushing Yards0.103.501 Rushing Touchdowns6.006.0052 Reception Yards0.105.20  Robert Griffin III Stat Breakdown\n1 Point After Attempt Made1.001.00  Detroit Stat Breakdown\n2 Sack1.002.001 Interception2.002.00  Cincinnati Stat Breakdown\n1 Sack1.001.002 Interception2.004.00 Welcome to the new My Team page.


یە كەم كەس كە دەچێتە ناو بەهەشت به‌شى سێ يه‌م | ماڵپەری قورئانی پیرۆز\nیە كەم كەس كە دەچێتە ناو بەهەشت به‌شى سێ يه‌م\nلە ڕیوایەتێكی ئەبی سەعیدی خودری دا رچی الله عنه دەگێڕێتەوە كە پێغەمبەر (صلی الله علیه وسلم) فەرموویەتی: (( ثور ونون یأكل من زیادە كبدهما سبعون الفا...)). واتە: ((یەكەم خواردنیان زیادەی جگەری گا و نەهەنگە كە حەفتا هەزار لێی دەخوات )),\nوە لە ڕیوایەتێكی تردا دە فەرموێت: (( أول شئ یأكله أهل الجنە رأس پور وكبد حوت...))(96). واتە: (( یەكەم شتێك كە ئەهلی بەهەشت دەیخۆن سەرو كەللەی گایەكە لەگەڵا جگەری نەهەنگێك )). وە لە ڕیوایەتەكەی سەوبانەوە رضی الله عنه دەفەرموێت: ((...... قال: فما شرابهم علیه ؟ )) واتە: (( پرسیار كرا خواردنەوەیان لە دوای ئەوە چی یە؟ پێغەمبەر (صلی الله علیه وسلم) فەرمووی: ((من عین تسمی سلسیلا. واتە: (( لە كانیاوێكی بەهەشت كە پێی دەوترێت سەلسەبیل )).\nپاشان هاوەڵە بەڕێزەكان جێگەی خۆیان دەگرن لە بەهەشت دا خۆیان هاوسەر و خێزانەكانیان و نەوەكانیان پێش هەموو موسوڵمانانی تر بەگشتی, وەكو لە فەرموودەكەی ڕوفاعەدا رچی الله عنه هاتووە كە پێغەمبەر (صلی الله علیه وسلم) دەفەرموێت: ((... ولقد وعدنی ربی ان یدخل من أمتی سبعین ألفا بغیر حساب وانی ڵارجوا ان لا یدخلوها, حتی تتبۆوا أنتم ومن صلح من أزواجكم (( وذیاریاتكم )) مساكن فی الجنە )) واتە: ((... خوای گەورە بەڵێنی پێداوم كە حەفتا هەزار كەس لە ئومەتەكەم بەبێ لێپرسینەوە بچنە ناو بەهەشتەوە هیوادارم ئەوان نەچنە ناوی تاكو ئێوەی هاوەڵان خۆتان و ژنەكانتان و كوڕەكانتان و منداڵەكانتان شوێنی خۆتان وەردەگرن لە بەهەشت دا پێش ئەوان )).\nوە یەكەم كەس لە هاوەڵەبەڕێزەكان كە دەچنە ناو بەهەشتەوە, كۆچكەرە بەڕێزەكانن وەكو لە فەرمودەكەی عەبدوڵای كوڕی عەمرودا رضی الله عنه هاتووە كە دەفەرموێت پێغەمبەر(صلی الله علیه وسلم) پێی وتم: (( اتعلم اول زمرە تدخل الجنە من أمتی؟)) واتە: ((ئایا دەزانیت یەكەم كۆمەڵا لە ئومەتەكەم كێن كە دەچنە بەهەشت؟ )). "قلت: الله ورسوله أعلم " وتم: خواو پێغەمبەری خوا باشتر دەزانن, فەرمووی: (( المهاجرون یاتون یوم القیامە الی باب الجنە, ویستفتحون, فیقول لهم الخزنە أو قد حوسبتم؟ فیقولون: بأی شئ نحاسب؟ وانما كانت أسیافنا علی عواتقنا فی سبیل الله حتی متنا علی ذلك ؟ قال فیفتح لهم, فیقیلون فیه أربعون عاما قبل ان یدخلها الناس واتە: (( كۆچكارەكان لە ڕۆژی دوایدا دێنە بەردەم دەرگای بەهەشت وە دەرگایان بۆ دەكرێتەوە و دەرگاوانی بەهەشت پێ یان دەڵێت : ئایا خوای گەورە لێپرسینەوەی لە گەڵدا كردن ؟ ئەوانیش دەڵێن لەكام شت لێمان بپرسێتەوە ؟ ئێمە شمشێرەكانمان بەردەوام بەسەر شانمانەوە بوو لە پێناوی خوادا دەجەنگاین تاكو لەسەر ئەوە مردین. دەفەرموێت: ئینجا دەرگای بەهەشتیان بۆ دەكرێتەوە,پێش ئەوەی خەڵكان بچنە ناوی بە چل ساڵا و ئەوان تیایدا دەحەوێنەوە )).


لە پەراوێزی بەیانی چەندین حزب و رێکخراو لایەن و گروپ دا مەبەست لە هێورکردنەوە چییە؟ |\nلە پەراوێزی بەیانی چەندین حزب و رێکخراو لایەن و گروپ دا مەبەست لە هێورکردنەوە چییە؟\n2011/03/02 at 8:34 PM لێدوانێک بنووسە\nعەبدوڵا مەحمود: لە سێ بەیاننامەی جیا جیادا، زیاتر لە ٤٠ لایەن لە حزب و رێکخراوەی سیاسی و گروپ کۆڕو کۆمەڵەی جەماوەری و پیشەیی، دوای ئەوەی ستایشی سیستمی دیموکراتی کوردستان و دامەزراوەکان و دەسکەوتەکانی دەکەن، داواکارن کەپشێوی وەزعی سیاسی کوردستان، کۆتایی پێبێت و هێوربکرێتەوە.\nدیارە زوربەی ئەم لایەنانە سەر بە هەردوو حزبی دەسەڵاتن، یان حزب و لایەنی ئیمزاچی و ئامادەبوانی کۆبونەوەکانی سەرۆک و سکرتیری حزبن یان راستەوخۆ ناراستەوخۆ موچەخۆرن و هەندیکیشیان حزب و لایەنی وڵاتانی ناوچەکەن کە هەڵگری هەمان لۆجێکی ناسەردەمی و هەڵگری پەیامی بزوتنەوەی تاڵانچی و ناسیونالیستی کوردن.\nهەموو ئەم لایەنانە خەریکن سیماو رووی دزێوی واقعی سیاسی کوردستان، کە تاڵانی و دزی، پاوانکردنی دەسەڵات و ئابوری و بازار، سەرکوت و پێشێلکردنی ئازادی سیاسی و ئازادی رۆژنامەگەری، درێژەدان بە دەسەڵاتی میلیشیایی، پشتبەستن و کارکردن بەیاساو رێساکانی بەعسی روخاو… بەردانی بلتجیەی کوردی” زانیاری و پارستن” بۆ گیانی هەڵسوڕاوانی سیاسی و بزوتنەوە نارەزایەتییە جەماوەرییەکان و… تاد. لە چاوی واقعبینی کۆمەڵگادا، سەرەوخوار نیشان بدەن.\nهەموو ئەمانە باش دەزانن، دەسەڵات لە کوردستان ئەگەر لە پرۆسەیەکی سەدەمیانە و بەپشت بەستن بە ئیرادەی ئازادانەی خەڵک هاتبایە سەر دەسەڵات، وە حکومەت و پەرلەمان یاسایی و دەستوری و سەراسەری بونایە، ئازادی سیاسی و بیروڕاو مانگرتن و خۆپیشاندانی ئازاد و ببوایە، هەرگیز ئەم دەسەڵات و بەناو ئۆپۆزیسیۆنە خەڵکی نارازیان بە ئاژەوەگیر و دەستی دەرەکی لەپشت بوون و تۆمەتبار نەدەکردو لەوەش واوەتر دەزگا سەرکوتکەرەکان دەستیان ئاوەڵا نەدەکرا بۆ گوللەبارانکردنی خۆپیشاندەران وناڕەزایەتی جەماوەری کە داوای زۆر سەرەتایی و چاکسازییان هەیە.\nکاردانەوەی دەسەڵات، باشترین بەڵگەی نادیموکراتی بوون و نیشانەیەکی ئاشکرای ناکۆکی قوڵی دەسەڵاتە لەگەڵ زوربەی هەرەزۆری خەڵکی کوردستان و داخوازییەکانیان.\nئەوەی کە وەزعی کوردستانی بەرەو پشێوی بردووە، میلیتاریزەکردنی شوینی کاروژیانی خەڵک و دەسەڵاتی میلیشیایییە لە جێگای دەسەڵاتی یاسایی سەراسەری و دامەزراوەیی. پاوانکردنی دەسەڵاتی و بازاڕو هەموو جومگەکانی ژیانی کۆمەڵگایە لەدەست حزب و بنەمالەو کۆمپانیاکانیدا، لەجیاتی دەسەڵاتی زوربەو بەشداری ئازادانەی کۆمەڵگادا بۆ بەرێوەبردن و بەهرەمەند بوون لە داهات و بەشداریان لە ژیانی سیاسی و کۆمەڵایەتی و بازاردا. سەرکوتی سیاسی و پێشێلکردنی ئازادییە سیاسیەکان و ئازادی بیروڕاو بەیان و رۆژنامەگەریی و ئازادی کۆبونەوەو خۆپیشاندان و دەستگرتنە بە یاسای کۆنەپەرستانەوە لەجێگای ئازادی سیاسی و هەلسورانی ئەحزاب و ئازادی کۆبونەوەو خۆپیشاندان و مانگرتن و ئازادی بەیان و بیروباوەرو رۆژنامەگەری و نەبوونی یاسای پیشکەوتخوازانە. تاڵان و فەرهودکردنی داهاتی کۆمەڵگایە، لە جێگای کەمترین ئاستی بەرابەری ئابوری و بەهرەمەند بوونی کۆمەڵگا لە خزمەتگوزاری و چاکسازی…\nئەوەی دەبێتە هۆی پشیوی کۆمەڵگا، خۆپیشاندان و مانگرتن و داخوازی هێنانە مەیدان نییە، ئەمانە دیمەنە جوانەکانی کۆمەڵگاو زیندو ڕاگرتنی کۆمەڵگان، داوای چاکسازی و خۆشگوزەرانی و نان و ئازادی، دەسەڵاتی پشت بەستوو بەدەورو بەشداری ئازادانەی خەڵک بۆ بەریوەبردنی کۆمەڵگا، نە ئاژاوەگێرییەو نە دەستی دەرەکی لەپشتەو نەدەستی دەرەکی خوازیاری ئەم ئازادی و داخوازیە ڕەوایانەی خەڵکە.\nوەسیلەکانی نائارامکردنی کۆمەڵگا، ئامڕازو کەرەسەکانی پشێوی نانەوە، هەموویان لەدەستی دەسەڵاتدان، لەسوپاوە بۆ بەلتەجیە” زانیاری و پارستن” بۆ پۆلیس و پیشمەرگە، بۆ سەر ڕەشەکان و زێرەڤانی و پێشمەرگە و دژە تیرۆرەکان. بۆ دەیان میدیای زمان پیس و فریودان و ترساندن و دەستبردن بۆ پیلانگێڕی، تادەگاتە چەکی بچوک و قورس حەیزەران و ئاوی فرمێسک ڕیژ و داری کارەبایی، تا پشتیوانی حزبە موچەخۆرەکان و تۆرێک لە ڕێکخراوەی بە ناو مەدەنی و جەماوەری و… ئەمانە کەرەسەکانی توندوتیژیین، خۆپیشاندەران و ناڕازیانی کۆمەڵگا دەستیان خاڵییە و هەڵگری داخوازی نان و ئازادی و خۆشگوزەرانی و چاکسازیین، ئەمانەش جەستەی کەس ئازار نادەن و پشێوی ناخەنەوە، خوێنیان پێناڕژیت، جەستە کون کون ناکەن، ئەمانە زامنی ئارامی کۆمەڵگان. کەچی ئەم لایەنانە لە جیاتی داوا لەدەسەڵات بکەن کە دەست لە زوڵم و نابەرابەری و تاڵانی و دەسەڵاتی میلیشیایی سەرکوت و کۆنەپەرستی، و پیلان و توندوتیژی بەرامبەر بە خۆپیشاندران هەڵبگرن، داوا لە خۆپیشاندەران و ناڕازیانی کۆمەڵگا دەکەن، ئەزمونی کوردستان، ناشیرین نەکەن!\nتاکە دیاردەی جوانی کۆمەڵگای کوردستان، دۆخی تارادەیەک ئازادی و کراوەی کوردستانە، کە بەرهەمی خەبات و ڕاپەڕینی ساڵی ١٩٩١ کە دەسەڵاتی بزوتنەوەی کوردیەتی و یەکێتی وپارتی، پێیان قوت ناچیت و نزیکەی ٢٠ ساڵە، لەجەنگی بێئەماندان بۆ نابودکردنی. و ئیستاش لەدڵی خۆپیشاندانی جەماوەریدا دەیانەوێت، بەکوشتارو خوێن رشتن و گرتن و راوەدونان، پیلان… بیسەپێنن.\nئەم لایەنانەی ئەم بەیاننامەیان دەرکردووە، بە پارتی و یەکێتییەوە، نایەنەوێ لەوە تیبگەن، کە راپەرێن و خرۆشان و شۆرش لە دنیا عەرەبدا، ئومێد بە ئاڵوگۆر ی ڕیشەیی و لەخوارەوە، ئومێد بە شۆرش، ئومێد بە ڕاماڵێنی دەسەڵاتی داسەپاوی بەخشیوەتە، ناڕازیانی کۆمەڵگا.\nهەروەها ئەم لایەنانە کە بەپاساوی هێورکردنەوە بە ئاشکرا بەرگری لە دەسەڵات و کارنامەی ٢٠ ساڵەی یەکێتی و پارتی، دەکەن. پەیامی دژایەتی بەرامبەر بە خواستەکان و داواکانی خۆپیشاندەران، رادەگەیەنن.\nکۆتاییهێنان بە پشێوی و هێورکردنەوە پێشمەرجەکانی بریتین لە:\nچونە دەرەوەی بارەگا و میلیشیای چەکداری حزبەکان، دادگاییکردنی ئاشکراو عادلانەی تۆمەتبارانی تەقەکردن و توندوتیژی لەخۆپیشاندەران، ئازادکردنی سەرجەم گیراوەکان، دەستهەڵگرتن لە راوەدونان و سەرکوت، بەرەسمی ناسینی ئازادییە سیاسی و خۆپیشاندان و مانگرتن و کۆبونەوە…تاد\nوە هاوکات ئەمانە پێشمەرجی هەر گفتوگۆو کۆبونەوەیەکە، کە لە نیوان نوێنەرانی خۆپیشاندەران و داخوازیەکانی خەڵک لەگەڵ دەسەڵات لە کوردستان ئەنجام بدرێت، نە کۆبونەوەی ئەحزبەکان لەسەروی خەڵکەوە.\nفاروق ره‌فیق:واده‌ی وه‌ڵامدانه‌وه‌ی داواكاریه‌كانمان كۆتاییهات و حكومه‌ت وه‌ڵامی نه‌داینه‌وه\tپه‌یامی یه‌كێك له بێسه‌روشوێنه‌كانی چه‌ند رۆژی ڕابردوو


شتێك نییە لە نێو سیاسەتی فەڕەنسادا بە ناوی دژایەتیكردنی ئیسلام. وێنەكە تەواو بە پێچەوانەوەیە. ئیسلامی سیاسیی لە وڵاتێكی وەكو فەڕەنسا تەنها بیر لە خوداپەرستی ناكاتەوە كە بە گوێرەی یاسای فەڕەنسی هەموو تاكێك بۆی هەیە ئاینی خۆی ئازادانە هەڵبژێرێ، جا ئەم ئاینە ئیسلام بێ یا مەسیحی، جوو بێ یا بودی، هەروەها بە گوێرەی هەمان یاسا بێ دینیشیان قبوڵە، چونكە دەوڵەتی فەڕەنسا نە بێ دینە نە دیندارە لەو رووەوە بێلایەنە. بەڵام ئیسلامێكی سیاسیی هەیە دەیەوێ شتێك لە فەڕەنسا پێكەوەبنێ و خۆی لە سەرووی یاساكانی فەڕەنساوە ببینێ. ئەمڕۆ گەنجی ١٤ و ١٥ ساڵ هەن كە لە قۆناغەكانی ناوەندی پێیانگوتراوە كە دەبێ بە مامۆستاكانتان بڵێن كە شەریعەت لەسەرووی یاساوەیە.\nهەر ئەو یاسایانە پێی وایە كە ئازادی رادەربڕێن بەشێكە لە كەلتووری فەڕەنسی و بۆ ئەمەش فەڕەنسییەكان خەباتیان كردووە، بۆیە داكۆكی لەم ئازادییانە دەكەن، ئەمە بەشێكە لە مێژووی ئەو وڵاتە. بۆ دژایەتی نییە بەڵكو بۆ رادەربڕینە. بۆ نموونە، ئەوەی چاوێك بە كاریكاتێرەكانی شارلی ئێبدۆ بخشێنێ ئەم راستییە دەبینێ.\nئەمڕۆ، لە نێو گەنجانی موسڵمانان لە فەڕەنسا ٢٥٪ پێیان وایە شەریعەتی ئیسلام لە یاساكانی فەڕەنسا گرنگترە، ئەمە بە بێ ئەوەی بزانن شەریعەت چییە، ئەگەر بێت و لە پشتەوە ماكینەیەكی پڕۆپاگەندە نەبێت كە ئەم گەنجانە هان بدات و ژینگەیەكی نا تەندروست لە فەڕەنسا بخوڵقێنێ تاكو ئەم گرووپە شكستخواردووانە دەستی خۆیان بوەشێنن ؛ لە كاتیكدا ئەم گەنجانە نازانن ئەگەر شەریعەت لە وڵاتێكی وەكو فەڕەنسا جێبەجێ بكرێ خودی خۆیان زیانلێكەوتوەكانن بە پلەی یەكەم.\nدوای ئەوەی شكست بە داعش هێنرا كە خەلافەتەكەی لە سەر خاكی عێراق و سوریا بنیات بنێت، ئێستا لە هەوڵی ئەوەدان پشێویی و پاشاگەردانیی لە وڵاتانی ئەوروپا دروست بكەن، ئیسلامی سیاسی پڕۆژەیەكە تەنها لە نێو پاشەگەردانیی و تەنگژەی كۆمەڵایەتیدا گەشە دەكات.\nسووكایەتی ئەوە نییە كاریكاتیریستێك كە كاریكاتێری پێغەمبەری ئیسلام یا هی مەسیح یا هی موسا بكا، بەڵكو سووكایەتی راستەقینە بە نیسبەت ئێمەوە ئەو هەموو بێكارەیە كە لە وڵاتانی موسڵماندا هەن و هەموو لە ئاستی بێدەنگن، سووكایەتی ئەوەیە كە مرۆڤی موسڵمان ناچار دەكرێ خاكی ئیسلام جێبهێڵێت و پەنا بەرێت بۆ وڵاتانی ئەوروپا، سووكایەتی ئەوەیە ئەو هەموو سواڵكەرە دەبنیرێت لە وڵاتانی ئێمە...دەتوانم تاكو بەیانی لەسەر تێكڕای ئەو سووكایەتییانە بنووسم و كەچی ئیسلامی سیاسی لە ئاست ئەو هەموو سووكایەتیی پێكردنە بێدەنگە...\nخوێندندەوەی دروستی ئێمە دەبێ لەسەر ئەوە بگیرسێتەوە، بۆچی شكستمان هێنا؟


بانک ناوەندی عراق سوود قەرز کەمەوکەێد\nشەفەق نیوز/ بانک ناوەندی عراق، ئمڕوو سیشەممە، کەمەوکردن قانجاز قەرزەگان ئەرا پشتگیری کەرتە ئابوورەی و بەرهەمیەگان راگەیان .\nبەیاننامەیگ لە بانک ناوەندی رەسیە ئاژانس شەفەق نیوز باسکرد؛ وەگەرد وەردەوامی گاریگەری پەتای کۆرۆنا لەبان ئابووری، و ئەو کۆتەیلە ک لەبان چالاکی ئابووری داناگەی لە فرەی کەرتەیل بەرهەمهاوردن و خزمەتگوزاری، وداوەزین نرخ نەفت، بانک ناوەندی عراق بڕیاردا لە پشتگیری پویلداری پڕۆژەیل ئیسە ک سپۆنسەر کریا لە (هەڵمەت یەک ترلیۆن) وە بایی ٥ مەلیۆن دینار ئەرا ئەوانەگ داخوازی دیرن، و زەمانەت خود پڕۆژەگە، وەرانوەر کۆمسیۆن وەڕیەبردنی وەبی قانجازو سوود بانكی.\nبەیاننامەی بانک ناوەندیەگە هەمیش وت: رینما دریا بانکەیل و کۆمپانیایه‌ل زامنكردن وە کەمەوکردن قانجازەگە لە ٤،٨% ئەرا ٣،٥% ئەرا قەرزکەرەیل لە چین ١-٢٠ مەلیۆن دینار، و کەمەوکردن قانجازیە بانکیەگان لە چین ٢١ مەلیۆن- ١ ملیار دینار لە ٦،٣% ئەرا ٤% .\nبەیاننامەگە وتیش؛ بانکەگە هەمیش رینما دا بانکەیل تا چەودیری پڕۆژەیل تایبەت وە کەرت گەشتی و هوتێل و چیشتخانەیل بکەێد ، وە هوویرەو کردن لە دویاخستن قست قه‌رزه‌یلیان ئەرا ماوەیل دریژتر، تا ئەوەنە لە قەیران پەتاگە قورتار بوون.


هاونیشتیمانانی ئازیز! هەر وەک دەزانن چەند ڕۆژێکە چه‌کدارانی "ده‌وڵه‌تی ئیسلامیی عێڕاق‌و شام "شەڕێکی نەخوازراوی لە باشووری کوردستان دەست پێکردووە و لە ژێر تەوژمی ئەو شەرەدا خەڵکێکی زۆر لە هاونیشتما...\nڕۆژنامه‌ی کوردستان ژماره ٦٣٧ له ژێر چاپ هاته‌ده‌ر.\nڕۆژنامه‌ی کوردستان ژماره ٦٣٧ له ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه،...\nخەونە مێژووییەکەی کورد بەدی هات! ئاریتما محەممەدی\nهێرشه‌كانی ئەم دواییه‌ی داعش بۆ سه‌ر كوردستان و به گشتی ئێراق بووه هۆی ئه‌وه‌كه ناوچه كوردستانییه‌كانی ده‌ره‌وه‌ی هه‌رێمی كوردستان بگه‌ڕێنه‌وه سه‌ر كوردستان و بۆ یه‌كه‌مینجار كورد له باشووری كور...\nزۆر بە کورتی و بە چڕی باس لە ( ئەدەبی منداڵانی کورد لە رۆژهەڵاتی کوردستان ) دەکەین . سەرەڕای ئەوەی داگیرکەری ئێرانی، بە زۆرداری زمانی فارسییان بەسەر گەلی کوردماندا سەپاندووە، خوێندن لە قوتابخانەکاندا ...\nئاگاداری کۆڕی پرسەو سەرەخۆشی " مستەفا شاریکەندی " لە شاری ستۆکهۆڵم\nهاونیشتمانانی بەرێز! بەداخ و کەسەرێکی زۆرەوە ڕۆژی یەک شەممە ڕێکەوتی ٠٣ ـ ٠٨ ـ ٢٠١٤ خەبەری گورج‌وبڕی نابەوەختی لە دەستچوونی " مستەفا شاریکەندی " لە تەمەنی ٥٤ ساڵی دا هەموومانی تاساند. " مستەفا ش...\nڕووداوەکانی باشووری کوردستان بەچڕی کەوتە سەر مێدیاکانی جیهانی. نەتەوەیەک کە لە کۆنەوە لە دەست داگیرکەر دەناڵێ کەوتە بەر ژێنۆسایدێکیتر و ئەنفالێکیتر. هێرشی ئەمجارەیان نەک هەر بە یارمەتی قورئان و ئایینە...\nفێدڕالیزم، رێگاچارەیەکی گونجاو نی‌یە بۆ کێشەی گەلی کورد! مەریوان نستانی\nفێدڕالیزم وەکو یەكێک لە مێکانیزمەکانی پێکەوە ژیان‌و وێک‌هەڵکردنی گەلان لە دنیادا پێناسە دەکرێ‌و زۆر وڵاتی دنیا ئێستا بە شێوەی فێدڕاڵ لە بەڕێوەبردنی کاروباری سیاسی وڵاتانی خۆیان‌دا هاوبەشی دەکەن. نم...\nگۆڤاری لاوان ژمارە ٥٣ و ٥٤ بە یەکەوە لە ژێر چاپ هاتەدەر.\nگۆڤاری لاوان ژمارە ٥١ و ٥٢ بە یەکەوە لە ژێر چاپ هاتەدەر.\nله چه‌ند ڕۆژی ڕابردوودا ڕووداوه‌کانی باشووری کوردستان‌و به‌تایبه‌تی په‌ره‌گرتنی شه‌ڕی نێوان هێزه‌کانی پێشمه‌رگه‌و چه‌کدارانی "ده‌وڵه‌تی ئیسلامیی عێڕاق‌و شام- داعش" سه‌رنجی بیروڕای گشتی‌و میدیاکانی ج...\nخۆم .. ئه‌و وه‌خته‌ی باڵنده‌م! ئه‌و شمشاڵه‌ی به لێوی '' با'' وه ئه‌یبینن ئه‌وه ئه‌ندێشه‌ی لوول خواردووی عه‌شقی منه ژانێک کون کونی کردووه و له جیاتی من '' چونکه بۆخۆم نازانم شمشاڵ لێبده‌م...\n(1) مثلی است معروف که گویند: "بیگانه گر وفا کند خویش من است" من ازامروز مطالبی دردیوار فه یسبوکم می نویسم که مورد استفاده همه باشد. هدف اصلی تفسیر واژه هائی هستند که روزانه بکار برده می شوند و در واق\nله گوڵزاری شه‌هیدانی ئه‌و نۆره دا لا‌په‌ڕه‌یه‌ک له ژیانی شه‌هید حه‌مه خانی عه‌زیزی هه‌ڵده‌دینه‌وه، بۆ ئه‌و مه‌به‌سته‌ش سه‌ر به گونده خونچلانه‌و دڵڕفێنه‌که‌ی "دۆڵه‌بیه" داده‌که‌ین تا بتوانین ئا...\nقەیرانی هەنووکەیی ڕۆژهەڵاتی ناوین بۆتە بە جێگەی باس و خواسێکی زۆر و پرسیارەگەلێکی ورووژاندوە. کۆمەڵێک ڕۆشنکاری لە لایەن کەسایەتی جیاواز و سازە سیاسییەکان لەمەر ئەو مەسەلەیە پێشکێش کراوە. سەرەڕای ئەوە،...\nنامێلکەی ساڵوەگەری ٢٥ ساڵەی شەهیدانی وییەن. ئا: ڕەحمان نەقشی\nلە ٢٥مین ساڵەوەگەڕی تێرۆری ڕێبەری گەورەمان، دکتور عەبدولڕەحمان قاسملوو و هاوڕێیانی لە وییەنی پایتەختی وڵاتی ئوتریش، کاک ڕەحمان نەقشی نامیلکەیەکی تایبەتی لەو بابەت و نووسراوانە کۆ کردۆتەوە و بۆ گشت ...\nڕۆژئاوا لەژێر تەپوتۆزی قەیرانەوە دەناڵێنێت! ئاریتما محەممەدی\nماوه‌ی چه‌ند ساڵێكه و به‌تاییبه‌ت له پاش ده‌سپێكی به‌هاری عه‌ره‌بی كه له به‌شێك له وڵاتانی عه‌ره‌بیدا ده‌ستی پێكرد و له ئاكامدا تووشی تێكشكان و لاره‌ڕێ بوو و سه‌ركه‌وتوو نه‌بوو، ڕۆژئاوای كوردستا...\nئەنحامەکان 31 - 46 لەکۆى 46


جەمیل بایک رایگه‌یاند:\nپێشنیاری په‌که‌که بۆ چاره‌سه‌ریی دۆخی نائارامی هەرێمی کوردستان\nهاوسەرۆكی كۆنسەی بەرێوەبەری كۆما جڤاكێن كوردستان ( كەجەكە) رايدەگەێنێت: ئەگەر ئەمڕۆ خۆپێشاندان دەكات ئەوە ئەنجامی سیاسەتی هەڵەی حكومەتی هەرێمی كوردستانە.\nوتەبێژی میدیایی سەرۆک وەزیرانی عێراق:\nبەغدا پێویستە بۆ هێورکردنەوەی دۆخی هەرێم دەستێوەردان بکات\nوتەبێژی میدیایی سەرۆک وەزیرانی عێراق وتی: هەرێمی کوردستان بەشێکە لە خاکی عێراق، هەر بۆیە دەوڵەتی فیدراڵ پێویستە بۆ ئارام کردنەوەی هەلومەرجی ئەو هەرێمە دەستێوەردان بکات.\nوتەبێژی حكومەتی هەرێمی كوردستان:\nده‌ستانێک هه‌ن ده‌یانه‌وێت ئاسایشی هه‌رێمی کوردستان تێکبده‌ن\nوتەبێژی حكومەتی هەرێمی كوردستان ڕایگەیاند که زۆر دەست هەن دەیانەوێت ئاسایش و سەقامگیری هه‌رێم تێكبدەن.\nئه‌نجومه‌نی ئاسایشی هه‌رێمی كوردستان:\nئه‌م ره‌وشه ته‌ڵه و داوێكی مه‌ترسیداره\nئه‌نجومه‌نی ئاسایشی هه‌رێمی كوردستان رایگه‌یاند كه ئه‌م ره‌وشه ته‌ڵه و داوێكی مه‌ترسیداره و شیرازه‌ی سیاسی و كۆمه‌ڵایه‌تی هه‌رێم ده‌كاته ئامانج.\nنەتەوە یەکگرتووەکان لە ڕووداوەکانی هەرێم نیگەرانە\nنووسینگەی نەتەوە یەکگرتووەکان لە عێراق نیگەرانی خۆیی لە کوژرانی خۆپیشاندەران لە هەرێم ڕاگەیاند.\nسه‌رۆکی پارلمانی عێراق:\nخۆپیشاندانی خه‌ڵکی هه‌رێم دوور له ده‌مارگرژی بێت\nسه‌رۆکی پارلمانی عێراق داوای کرد که خۆپیشاندانی خه‌ڵکی هه‌رێم دوور له ده‌مارگرژی بێت و وتی: خۆپیشاندانی ئارام و هێمنانه مافی خه‌ڵکه.\nعەبادی لە کاردانەوە لە گۆڕانکارییەکانی هەرێمی کوردستان:\nبه‌رانبه‌ر دەستدرێژی کردنە سەر هاووڵاتیان لە کوردستان بێدەنگ نابین\nسەرۆک وەزیرانی عێراق لە کاردانەوە بە گۆڕانکارییەکانی ئەم دواییەی هەرێمی کوردستان ڕایگەیاند: بەغدا هەمبەر بە دەستدرێژی کردنە سەر هاووڵاتیانی عێراقی لە هەرێمی کوردستان بێدەنگ نابێت.\nوتەبێژی تەندروستی راپەڕین:\nکوژران و بریندار بوونی ۸۵ خۆپیشاندەری هەرێمی کوردستان\nوتەبێژی تەندروستی راپەڕین رایگەیاند، بەهۆی تەقەی هێزە ئەمنییەکانەوە پێنج خۆپیشاندەر کوژراون و نزیکەی ٨٠ خۆپیشاندەر برینداربوون.\nکۆنسوڵگەری ئێران لە هەولێر؛\nهاووڵاتیانی ئێران لە هەرێم نزیک شوێنی خۆپیشاندان نەبنەوە\nکۆنسوڵگەریی کۆماری ئیسلامی ئێران لە هەولێر داوای لە هاووڵاتیانی ئێرانی کرد کە لە شوێنەکانی خۆپیشاندان لە هەرێمی کوردستان نزیک نەبنەوە.\nبه‌رده‌وام بوونی خۆپیشاندانه‌کان له هه‌رێم/خه‌ڵک تووڕه‌ن\nخۆپیشاندانی شارۆمه‌ندانی هه‌رێمی کوردستان و به تایبه‌ت شاری سلێمانی سه‌باره‌ت به مووچه و دۆخی ئابووری درێژه‌ی هه‌یه.\nخۆپیشانده‌رانی هه‌رێم ڕێگای كەلار-كفریان داخست\nخۆپیشاندانی مامۆستایان و فەرمانبەران بەیانی ئەمڕۆ لە كفری دەستیپێكردەوەو رێگای سەرەكی كەلار-كفری داخست.\nپۆلیس گازی فرمێسکڕێژی بەکارهێنا؛\nخۆپیشاندانی سلێمانی گرژی لێکەوتەوە/بارەگای چەند حزب سووتێندرا\nهێزە ئەمنییەکانی سلێمانی لە شەقامی مەولەوی گازی فرمێسکڕێژیان بەکارهێنا و گرژی و پێکدادان لەنێوان هێزەکان و خۆپیشاندەراندا دروستبوو.\nخۆپیشاندان له شاره‌کانی هه‌رێمی کوردستان ده‌ستیپکرد\nلە بەشێک لە ناوچە جیاوازەکانی هەرێمی کوردستان، خۆپیشاندان و گردبوونەوەی هاووڵاتیان و مامۆستایان و فەرمانبەران دەستیپێکرد.\nبۆ ماوه‌ی ۳ حه‌فته له دوای یه‌ک؛\nڕێپێوانی هه‌زاران فه‌له‌ستینی دژی گه‌نده‌ڵییه‌کانی نتانیاهۆ\nهه‌زاران که‌س له فه‌له‌ستینی داگیرکراو بۆ سێهه‌مین حه‌فته له دوای یه‌ک دژی گه‌نده‌ڵییه‌کانی بنیامین نتانیاهۆ خۆپیشاندانیان کرد.\nسه‌رۆكی په‌رله‌مانی هەرێمی كوردستان:\nڕەنگە دەسەڵاتی هەرێم، لە ئانێکدا بروخێت/ خەڵک ئامادەی خۆپیشاندان بن\nسه‌رۆكی په‌رله‌مانی هەرێمی كوردستان رایگه‌یاند كه "خەڵکی کوردستان خۆیان بۆ خۆپیشاندانێکی سەرتاسەریی گەورە ئامادە بکەن."\nخۆپیشاندانی خەڵکی تاران دژی ڕژێمی زایۆنی\nپاش نوێژی هەینی ئەمڕۆی تاران خەڵک دژی بڕیاری ترامپ بۆ ڕاگەیاندنی قودس بە پایتەختی ئیسرائیل خۆپیشاندانیان کرد.\nخۆپیشاندانی خەڵکی هانوفێر بۆ پاڵپشتی موسڵمانان\nهەزاران کەس لە خەڵکی شاری هانوفێری ئەڵمانیا بە ڕێکخستنی خۆپیشاندان، کارەکانی پارتی "ئەی ئێف دی"یان کە پارتێکی دژە کۆچبەرییە ئیدانە کرد.\nخۆپیشاندان دژی ته‌کسییه ئینترنێتییه‌کان له مه‌درید\nشۆفێره ته‌کسییه‌کان له ناوه‌ندی شاری مه‌درید دژی په‌ره‌سه‌ندنی به‌کارهێنانی ته‌کسییه ئینترنێتییه‌کان له‌وانه ئۆبر و کاپیفای خۆپیشاندانیان کرد.\nپەرەسەندنی ئاژاوە لە کنیا\nدوای هەڵبژاردنی کێنیا و هەڵوەشانەوەی دەرەنجامەکەی ئەم هەڵبژاردنە تا ئێستا لانی کەم ۵۰ کەس کوژراون.


زانكۆی پۆلیته‌كنیكی سلێمانی‌و ژووری بازرگانی و پیشه‌سازی سلێمانی پرۆتۆكۆڵێكی كاری هاوبه‌ش واژوو دەکەن به‌مه‌به‌ستی كاركردن و هه‌ماهه‌نی زیاتر له نێوانیاندا.\nسیروان محه‌مه‌د، سه‌رۆکی ژووری بازرگانی‌و پیشه‌سازی سلێمانی له کۆنگره‌یه‌کی رۆژنامه‌وانیدا رایگه‌یاند ''توانیمان پرۆتۆکۆڵێکی لێکتێگه‌یشتن له‌گه‌ڵ زانکۆی زانكۆی پۆلیته‌كنیكی سلێمانی واژوو بکه‌ین که هیوادارین ببێته‌هۆی پێشه‌که‌وتنی زیاتری کاروباره‌کانی هه‌ردوولا و کۆمه‌ڵێك پرۆژه‌ی له‌کار وه‌ستاو له سلێمانی به‌گه‌ڕبخه‌ینه‌وه و هه‌لی کاری زیاتر بۆ گه‌نجان بره‌خسێنین،هیوادارم پرۆتۆکۆڵه‌که ببێته‌هۆی پێشخستنی توانایی زیاتری گه‌نجانه‌کانمان''.\nلای خۆشیه‌وه دکتۆر ئالان فه‌ریدون سه‌رۆکی زانکۆی پۆلیته‌كنیكی سلێمانی رایگه‌یاند ''ناوه‌رۆکی پرۆتۆکۆڵه‌که خۆی له گونجاندنی زانکۆی پۆلیته‌كنیك و بازاڕی کار ده‌بینێته‌وه ژووری بازرگانی‌و پیشه‌سازی سلێمانی باشترین جێگه‌یه بۆ ئه‌وه‌ی له‌م باره‌یه‌وه گفتوگۆ بکه‌ین هه‌ماهه‌نگی بکه‌ین''.\nسه‌رۆکی زانکۆی پۆلیته‌كنیك راشیگه‌یاند ''له‌بواره‌کانی کشتوکاڵ و پیشه‌سازی‌و ته‌که‌نه‌لۆژیایی زانیاری کارده‌که‌ین و هه‌وڵئه‌ده‌ین ئه‌و کارگانه‌ی له کارکه‌وتن به میکانزمێکی نوێ به‌گه‌ریان بخه‌ینه‌وه و چه‌ندین خولی به‌هێزکردن بۆ کارمه‌ندان بکه‌ینه‌وه''.


◄ Result: Found 1.429, page 1 of 143 Items per page: 🗐 1 🗐 5 🗐 10 🗐 25 🗐 50 🗐 100\n👁 This item has been viewed 13,249 times\n📕 20 شانۆی ولیەم شەیکسپیر بەشێوەی کورتە چیرۆک؛ ئۆسێلۆ Library\n📅 Added on Aug 6 2019 1:37PM\n👁 This item has been viewed 2,492 times\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 9 ✔ 90% ✍ Z.S. 6-8-2019 13:37:54\n📕 20 شانۆی ولیەم شەیکسپیر بەشێوەی کورتە چیرۆک؛ ئەنتۆنی و کلیۆپاتر Library\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 14 ✔ 90% ✍ Z.S. 6-8-2019 13:37:54\n📕 20 شانۆی ولیەم شەیکسپیر بەشێوەی کورتە چیرۆک؛ بازرگانەکەی ڤێنس Library\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 5 ✔ 90% ✍ Z.S. 6-8-2019 13:37:53\n📕 20 شانۆی ولیەم شەیکسپیر بەشێوەی کورتە چیرۆک؛ پاشا لیەر Library\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 20 ✔ 80% ✍ Z.S. 6-8-2019 13:37:54\n📕 20 شانۆی ولیەم شەیکسپیر بەشێوەی کورتە چیرۆک؛ تراژیدیای ماکبێس Library\n👁 This item has been viewed 2,117 times\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 4 ✔ 80% ✍ Z.S. 6-8-2019 13:37:53\n📕 20 شانۆی ولیەم شەیکسپیر بەشێوەی کورتە چیرۆک؛ تیمۆنی ئەسینا Library\n👁 This item has been viewed 2,039 times\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 2 ✔ 80% ✍ Z.S. 6-8-2019 13:37:53\n📕 20 شانۆی ولیەم شەیکسپیر بەشێوەی کورتە چیرۆک؛ تەمبێ کردنی ئافرەتەکە Library\nنووسینی: ولیەم شەیکسپیر وەرگێڕانی: ئەبوبەکر شیوە [ More... 👁] ✖ ✖ ✖ 0 16 ✔ 80% ✍ Z.S. 6-8-2019 13:37:54


نوێترین بەرھەمی بەھمەن قوبادی\nلە فیستیڤاڵی نێودەوڵەتیی فیلمی ڤینیسیا لە ناپۆلی نمایشکرا.\nنوێترین فیلمی سینەماکاری کورد "بەھمەن قوبادی" لە فیستیڤاڵی نێودەوڵەتیی فیلمی ڤینیسیا لە ناپۆلی بە ناونیشانی "سینەمای پێشکەوتوو" لە وڵاتی ئیتاڵیا نمایشکرا.\nفیلمی "ھەندێک جار چاو لە سەرێی بکە" نوێترین بەرھەمی سینەماکاری ناوداری کورد "بەھمەن قوبادی" لە چوارچێوەی کۆمەڵە فیلمی "چەند وتەیەک لەگەڵ خوداکان" لە بەرھەمھێنانی "ئالێکس گارسیا" و "گیلێرمۆ ئاریێگا" و بە ئاوازدانەری موزیکزانی ناوداری بەریتانی "پیتێر گابریێل" بە نوێنەرایەتیی لە ھەرێمی کوردستان لە میانەی فیستیڤاڵی نێودەوڵەتیی فیلمی "ڤینیسیا لە ناپۆلی" بە ناونیشانی "سینەمای پێشکەوتوو" لە شاری ناپۆلی لە وڵاتی ئیتاڵیا نمایشکرا و لە لایەن بینەرانەوە پێشوازییەکی بێوێنەی لێکرا.\nئەم فیستیڤاڵە بە ھاوکاری فیستیڤاڵی نێودەوڵەتیی فیلمی ڤینیسیا، وەزارەتی کەلتووری ئیتاڵیا و بەشی فەرھەنگی سینەمای ناپۆلی لە ڕۆژانی ٢٢ تا ٢٨ی ئەیلوول / سەپتەمبەری ٢٠١٤ لە شاری ناپۆلی لە وڵاتی ئیتاڵیا بەڕێوەچوو.\nفیلمی "ھەندێک جار چاو لە سەرێ بکە" لە یەکەمین بەشداریی نێودەوڵەتیی خۆی بە ئامادەبوونی قوبادی، ڕۆژی ٣٠ی ئابی ٢٠١٤ لە بەشی سەرەکی دەرەوەی پێشبڕکێی لە میانەی حەفتا و یەکەمین خولی فیستیڤاڵی نێودەوڵەتیی فیلمی ڤینیسیا لە وڵاتی ئیتاڵیا چووە سەر پەردەی سینەماکان و لە لایەن ڕەخنەگرانی سینەما، ڕۆژنامەنووسان، پەیامنێران و بینەرانی ئامادەبوو لە فیستیڤاڵ، پێشوازیی لێکرا و وەکوو باشترین فیلمی ئەم کۆمەڵە فیلمە ھەڵبژێردرا و لە گۆڤارە گرینگە سینەماییەکاندا، لەوانە: "ھۆلیڤوود ڕیپۆرتێر" و "پۆزێتیڤ" و ھەروەھا ماڵپەڕی "بی.بی.سی" ڕەخنەی پۆزێتیڤی لەسەر نووسرا.


پاشبنەمایەک دەبێتە هۆکاری جام (کراش) بوونی هەندێک لە مۆبایلەکانی ئەندرۆید – Rojapp\nهەرێم.. بەفربارین سەنتەری شارەكان دەگرێتەوە\nJi bo îfadeyê bang li girtiyê nexweş kirin\nماوه‌ت.. له‌ساڵی رابردوودا 4 هه‌زار دۆنم سووتاوه\nكەلار.. چێشتخانەی وەستا فەرهاد داخرا\nبەداخەوە ئەوە دەڵێم تائێستاش پارتی وەک حیزب ڕازی نین كە نەوتی هەرێم و داهاتەکەی بنێرن بۆ حكومه‌تی فیدڕاڵ\nبڕێك پاره بۆ خوێندكاران ده‌گه‌ڕێنرێته‌وه\nIn a recent interview, Iraqi Oil Minister Ihsan Abdul-Jabbar referred to a number of issues related to the Kurdistan Region’s oil. Therefore, we consider it necessary to clarify and correct some of the issues discussed in the interview.\nHome/agnews/پاشبنەمایەک دەبێتە هۆکاری جام (کراش) بوونی هەندێک لە مۆبایلەکانی ئەندرۆید\nماکوان بەرزان June 1, 2020\tagnews Leave a comment 197 Views\nبە فەرمی زنجیرەی گالەکسی ئێس 21 نمایش کرا – کەی ئای تی ئێن\nPrevious به‌ڕێز قوباد تاڵەبانی جێگری سەرۆک وه‌زیرانی هه‌رێمی كوردستان لەگەڵ به‌ڕێز سیداد …\nNext به‌ڕێز نێچیرڤان بارزانی سه‌رۆك وه‌زیرانی هه‌رێمی كوردستان، پێشوازی له به‌ڕێز سی…\nپرۆسێسەرەکانی ڕایزن بناسە – کەی ئای تی ئێن\nرەقەکاڵا 16, كانونی دووه‌م 2021 پرۆسێسەرەکانی کۆمپانیای AMD کە بە Ryzen ناوزەند دەکرێت چەندین …


14 حزب ولایەنی سیاسی بۆ پشتگیری رۆژئاوا خۆپیشاندان ئەنجامدەدەن - هيوای کۆرد\nHome هەواڵ کوردستانی 14 حزب ولایەنی سیاسی بۆ پشتگیری رۆژئاوا خۆپیشاندان ئەنجامدەدەن\nدژی هێرش و پەلامارەکانی تورکیا بۆ سەر رۆژئاوای کوردستان، 14 حزب و لایەنی سیاسی کۆبوونەوەو دواتریش بڕیاریاندا بۆ ئەو مەبەستە رۆژی شەممە لە شاری هەولێر خۆپیشاندان ئەنجام بدەن.\nئه‌حمه‌د شێروانی، سكرتێری كۆمیته‌ی پارێزگای هه‌ولێری حیزبی شیوعی كوردستان له كۆنگره‌یه‌كی رۆژنامه‌وانیدا رایگه‌یاند” لە ئەنجامى کۆبونەوەکەدا هەموو لایەنەکان چەند بڕیارێکمان داوە و رۆژى شەممە سه‌رجه‌م لایه‌نه سیاسیه‌كان گردبونه‌وه‌یه‌ك له به‌رده‌م باره‌گای نه‌ته‌وه‌یه‌كگرتوه‌كان له شاری هه‌ولێر ئه‌نجام ده‌ده‌ین و یاداشتێك ده‌ده‌ینه نه‌ته‌وه یه‌كگرتوه‌كان و ناکرێت لە هێرشی رۆژئاوای کوردستان کوردستان بێدەنگ بین کە لەلایەن تورکیاوە ئەنجامدەدرێت”.\nداواشیان لە سه‌رجه‌م لایه‌نگرانی لایه‌نه سیاسیه‌كان و چین و توێژه‌كان و رێكخراوه‌كانی كۆمه‌ڵی مه‌ده‌نی کرد کە ئاماده‌بن بۆ ئه‌وه‌ی ده‌نگی كورد بگەیەننە جیهان و كاریگه‌ری له‌سه‌ر رایگشتی جیهان دروست بكه‌ن له‌به‌رامبه‌ر ئه‌و هێرش و په‌لامارانه‌ی توركیا بۆ سه‌ر رۆژئاوای كوردستان ئەنجامى دەدات.\nTags: خۆپیشاندانرۆژئاوای كوردستانشیوعی‌هەولێر\nڕۆژئاوای کوردستان هەڵوێستی حکومەتی هەرێم بەلاواز دەبێنێت


هه‌رێم كوردستان چوین بویه قبڵه‌ى جه‌هان تازه؟\nئه‌زموون دیموكراسى فیدراڵى وه‌گووره‌ى ده‌ستوور عراقى، ئى كاریشه له‌ئاكام ئه‌و قوربانى فره ده‌ركه‌فت ك كورد پیشكه‌شى كرد، ك ئه‌وه‌سه ئمڕوو له‌ساى ئه‌و ئه‌زموون سه‌ركه‌فتگه ژیه‌ن وه‌شایه‌تى زوورم ده‌وڵه‌ته‌یل جه‌هان، یه‌یش بیجگه ئه‌و سه‌قامیرى خاسه له‌بار ئاسایش له‌هه‌رێم ك وه‌ل ئه‌وه‌یشا هه‌ولێر پایته‌خت و پاریزگایه‌یلى جموجویلیگ پیشكه‌فتگ له‌ڕوى بنیاتناین و مه‌یدان سه‌رمایه‌گوزارى وه‌خوه‌یه‌و دیه بیجگه خاسبوین كاره‌باو ئاو و دامه‌زرانن پیه‌ڵه‌یل و خاسسازى ڕى وبان و جاده‌یلى.\nهه‌رێم كوردستان شوونیگ ستراتیجى و سروشتیگ جوان گرتيه‌سه خوه‌ى تاڕاده‌یگ ك مه‌یل ده‌وڵه‌ته‌یل جه‌هان كیشاگه وه‌ره‌و خوه‌ى، هه‌ر له‌وه‌ر ئه‌وه‌یش له‌لایه‌ن ریكخریاگه‌یل ناوده‌وڵه‌تیه‌و داواكارى فه‌رمى ئه‌را تیه‌ێد جوور داواكارى كۆنگره‌ى ناوده‌وڵه‌تى ئه‌را بازرگانى و سه‌رمایه‌گوزارى ك ئامانج له‌لى ئاشكراس له‌باوه‌ت به‌شداریكردن له‌و كۆنگره ك له1/ئایار ئاینده له‌میرنشینیه‌یل یه‌كگرتگ ساز كریه‌ێد وه‌به‌شدارى 72 ده‌وڵه‌ت، ئنجا ئى داواكاریه رویدایگ گرینگیگه له‌بان ئاست په‌ره‌داین په‌یوه‌ندیه‌یلا بازرگانى له‌ناونى هه‌رێم كوردستان و عراق و ناونى ده‌وڵه‌ته‌یل جه‌هان، یه‌یش بیجگه ئه‌وه‌ك ده‌رفه‌ت خاسیگه ئه‌را خستنه‌ڕوى به‌رنامه‌یل فره‌یگ له‌لایه‌ن وه‌رپرسه‌یل له وزاره‌ت بازرگانى هه‌رێم له‌باوه‌ت وجوود ده‌رفه‌ت سه‌رمایه‌گوزارى له‌هه‌رێم كوردستان و له‌وه‌ر خاتر كیشانن كومپانیایه‌یل جه‌هانى و عه‌ره‌بى ئه‌را مه‌سه‌له‌ى سه‌رمایه‌گوزارى له‌هه‌رێم.\nوه‌ل ئه‌وه‌یشا ریكخریاگ گه‌شت وگوزار جه‌هانى سه‌ر وه‌نه‌ته‌وه‌یل یه‌كگرتگ كۆنگره‌یگ گه‌شت وگوزار جه‌هانى ریكخست له‌مه‌درید پایته‌خت ئسپانیاو ده‌سه‌ى گه‌شت و گوزار له‌هه‌رێم كوردستانیش وه شاندیگ له‌تى به‌شدارى كردو ئه‌و شانده تویه‌نست په‌یوه‌ندى وه‌ل چه‌ن ده‌وڵه‌تیگ به‌شدار دروس بكا له‌باوه‌ت كه‌رت گه‌شت وگوزارى و له‌هه‌مان وه‌خت كومپانیایه‌یل مه‌یدان گه‌شت وگوزار ئاماده‌یى خوه‌یان نشاندان ئه‌را هاتن وه‌ره‌و هه‌رێم. هه‌ر له‌وه‌ر ئه‌وه‌یش سكرتێر گشتى ریكخریاگه‌گه له‌وتاره‌گه‌ى له‌و كۆنگره ئشاره‌ت كرده ئه‌وه‌ك هه‌رێم كوردستان ناوچه‌یگ گه‌شتیارى پیشكه‌فتگه له‌خوه‌رهه‌ڵات ناوڕاس و شایسته‌ى گرینگداین ریكخریاگه‌یل ناوده‌وڵه‌تیه وه‌پى. بیجگه ئه‌وه‌یش سكرتێر گشتى ریكخریاگه‌گه ئه‌وه‌یش ده‌رخست ك هه‌رێم جوور ئه‌ندامیگ له‌تى وه‌رگیریه‌یدو گشت هه‌ق و ئه‌ركه‌یلى یه‌كسانه وه‌ل ده‌وڵه‌ته‌یل ئه‌ندام ك ئى ریكخریاگ گه‌شتیارى جه‌هانیه نوێنه‌رایه‌تى(155)ده‌وڵه‌ت و(355)ریكخریاگ و كومپانیاو ئه‌كا له‌جه‌هان.\nله‌لایگ تره‌و له‌بان ئاست په‌یوه‌ندیه‌یل ناونى هه‌رێم و ریكخریاگه‌یل ناوده‌وڵه‌تى، وكاله‌ى ناوده‌وڵه‌تى هانایه‌یل ئه‌مریكى دانیشتنیگ وه‌رفراوان له‌هه‌ولێر ریكخست ك له‌تى وه‌زیر كار و كاروبار كومه‌ڵایه‌تى له‌حكوومه‌ت هه‌رێم و نوێنه‌ر وزاره‌ته‌یل په‌یوه‌ندیدار له‌تى ئاماده بوین، ك یه‌یش ته‌ئكیدیگه له‌بان هاوكارى و ریككه‌فتن له‌ناونى حكوومه‌ت هه‌رێم و ریكخریاگه‌یل ناوده‌وڵه‌تى ئه‌را وه‌ڕیه‌وبردن كاره‌یل وه‌تایبه‌ت له‌مه‌یدانه‌یل كوومه‌ڵایه‌تى.\nله‌و ده‌وڵه‌ته‌یلیشه ك ئاماده بوین هاوكارى وه‌ل هه‌رێم كوردستانا بكه‌ن، ریكخریاگ یه‌كێتى ئۆرپى بوى ك شاندیگى سه‌ردان هه‌رێم كرد ئه‌را ته‌ماشاكردن بار هه‌رێم و ئاشكراكردن ئامانج به‌رنامه‌یل ئاینده‌ى ئه‌را وزاره‌ت نه‌خشه‌كیشان. بیگومان ده‌ور نوێنه‌رایه‌تى یه‌كێتى ئۆرپى جوور پیه‌ڵیگه ئه‌را هاوكارى و ریككه‌فتن وه‌ل حكوومه‌ت هه‌رێم و هه‌ر له‌وه‌ر ئه‌وه‌یش خوازیار پشتگیریكردن بوى له‌حكوومه‌ت هه‌رێم كوردستان له‌ى لایه‌نه‌و.


برێت مه‌ككگۆرك: هێزه‌كانی پێشمه‌رگه به‌شداری كۆنترۆڵكردنه‌وه‌ی حه‌ویجه ده‌كه‌ن\nنوێنه‌ری تایبه‌تی سه‌رۆكی ئه‌مریكا بۆ هاوپه‌یمانێتیی نێوده‌وڵه‌تیی دژی داعش، برێت مه‌كگۆرك ئاماژه‌ی به‌وه كرد كه نزیكه‌ی دوو هه‌زار چه‌كداری داعش له ره‌ققه‌ماون.\nله كۆنگره‌یه‌كی رۆژنامه‌وانیدا له بینای وه‌زاره‌تی ده‌ره‌وه‌ی ئه‌مریكا، مه‌كگۆرك باسی له‌و ئۆپه‌راسیۆنانه كرد كه دژ به رێكخراوی تیرۆریستیی داعش ئه‌نجامدراون وتی "داعش ئه‌مڕۆ له ره‌ققه له هه‌ر ناوچه‌یه‌ك كه ماوه‌ته‌وه شه‌ڕ بۆ مانه‌وه‌ی ده‌كات، به‌گوێره‌ی پێشبینیه‌كانمان له ره‌ققه نزیكه‌ی دوو هه‌زار چه‌كداری داعش ماونه‌ته‌وه".\nبرێت مه‌كگۆرك ئه‌وه‌یشی خسته‌ڕوو كه داعش له 2014ه‌وه، نزیكه‌ی 70 هه‌زار كیلۆمه‌تر چوارگۆشه‌ی له سووریا و عێراق له‌ده‌ستداوه و، ئاماژه‌ی بۆ ئه‌وه‌كرد "له‌و ناوچانه‌ی له عێراق كۆنترۆڵی كردبوون نزیكه‌ی %78ی له‌ده‌ستداوه، له سووریاش نزیكه‌ی %58ی ناوچه‌كانی ژێر كۆنترۆڵی له‌ده‌ستداوه".\nمه‌كگۆرك ئاماژه‌ی به‌وه كرد كه ئۆپه‌راسیۆنی كۆنتڕۆڵكردنه‌وه‌ی مووسڵ له میانی ئۆپه‌راسیۆنه‌كانی دژ به داعش كۆتایی هاتووه و له ئێستادا %45ی ره‌ققه له داعش پاككراوه‌ته‌وه, ئه‌وه‌شی ئاشكراكرد "هێزه‌كانی پێشمه‌رگه له‌شه‌ڕی كۆنترۆڵكردنه‌وه‌ی حه‌ویجه به‌شدارده‌بن".\n574 جار خوێندراوەتەوە


کەشتی ڤاسا قڵپەوەبوو و و نوقمبوو لە هەرە یەکەمین گەشتی لە ستۆکهۆڵم لە ١٦٢٨. پاش ٣٣٣ ساڵ و لەبنی دەریادا ئەو کەشتییە مەزنە گوازرایەوە و توانرا بەردەوامی بە گەشتەکە بدرێت. ڕۆژی ئەمڕۆ ڤاسا یەکێکە لە کەشتییەکانی سەدەی ١٦٠٠ کە لە هەموان باشتر وەک خۆی هێڵراوەتەوە و لە بەشێکی بەتایبەت دروستکراو لە موزەخانە لە ستۆکهۆڵم نیشان ئەدرێت. ڤاسا گەنجینەیەکی هونەری بێهاوتایە و لە ٩٨% ی لە پارچەی ڕەسەن و لە سەدان پەیکەرگەلی لە تەختەداتاشراو پێکهاتووە..\nبێجگە لە کەشتیەکە، جۆرەها پێشانگا لە موزەخانەکە هەن کە لە هەمان کاتدا مێژوی کورتماوە و درێژخایەنی ڤاسا ئەگێڕێتەوە. دوکانێکی باش بژارکراو و ڕێستاورانێکی بەرزنرخێندراو هەیە کە خواردەمەنی و هەروەها نانی نیوەڕوان و ناسکەنانیش دەخاتە بەردەست. پیشاندان بە گایدەوە بە زمانی ئینگلیزی چەند جارێک ڕۆژانە ئەدرێت. گایدی بیستن ڕۆژانە بەزۆر زمان نیشانە ئەدرێت.”The Vasa Piglet” بە زۆر زمان هەیە. فیلم دەربارەی ڤاسا و فیلمی منداڵ\nهەموو ئەمانە لەناو نرخی چوونەژوورەوەدایە.\nبەخێربێن بۆ گەشتێکی دۆزینەوە لە جیهانی ڤاسادا!\nسەردانی موزەخانەی ڤاسا بکە\nکاتەکانی کردنەوەی موزەخانەی ڤاسا\nکاتەکانی کرانەوە – چێشتخانەی مۆزەخانەی ڤاسا\nبۆ کاتەکانی کردنەوەی چێشتخانەکە، تکایە سەردانی ماڵپەر بکە\nلە دەستپێکردنی سەردانەکەت\nتکایە خۆت بەدووربگرە لە هێنانی شلەی زۆرتر بۆ موزەخانە، چوونکو بواری هەڵگرتن نییە.\nبەخۆشییەوە فانیلەیەکی زیادە لەگەڵ خۆت بهێنە. بۆ ئەوەی ڤاسا بەشێوەیەکی هەرە باشترین بهێڵرێتەوە، پێویستە پلەی گەرمی لە ١٨ - ٢٠ بێت و لەوانەیە لە موزەخانەکەدا هەست بە سەرما بکرێت کاتێک کە دەرەوە گەرمە.\nوێنەگرتن و فیلمگرتن لەناو موزەخانەدا ڕێپێدراوە بەڵام تەنها بۆ بەکارهێنانی کەسی.\nدۆزینەوەی موزەخانەی ڤاسا\nGalärvarvsvägen 14, Stockholm.ئەدرەسی سەردان\nبەپیادەڕۆیی یان بایسکل\nبایسکل لێخوڕین تەنها ١٠ خولەکی پێ ئەچێت یاخود نیزیکەی ٢٠ خولەک بە پیادەڕۆیی بۆ موزەخانەی ڤاسا لە ستۆکهۆڵم سیتی یەوە.\nترام، ئوتوبوس و بەلەم بۆ موزەخانەی ڤاسا ئەڕۆن. بڕوانە ترافیکی ناوچەیی ستۆکهۆڵم لەگەڵ خشتەی کاتەکان:\nشوینی ڕاگرتنی ئوتومبیل لەسەر دوورگەکە کەمە. بەر لە یورگۆردنسبرو (پردی یورگۆردن) بواری پارککردنی باشتر هەیە، پارککردن بۆ ئەوانەی ئاستەنگی جووڵانەوەیان هەیە لەدەرەوەی دەروازەی Narvavägen و Strandvägenبە درێژایی\nبۆچی ڤاسا دروستکرا؟\nڤاسا لەلایەن پاشای سویدیی گوستاڤ ٢ ئەدۆڵف قۆرخکرا و لەلایەن نزیک بە ٤٠٠ پیاو و ژنەوە دروستکرا لە ستۆکهۆڵم لە ساڵانی ١٦٢٦ وە. ئەمە کەشتیەکی بەهێز بوو کە سێ ئەستوونی هەبوو کە ئەیان توانی دە چارۆکە هەڵگرن.درێژی ٥٢ مەتر بوو لە سەرەوە تا بنەکەشتی و ٦٩ مەتر درێژبوو و قورسایی ١٢٠٠ تەن بوو. دەبوا ڤاسا ببوایە بە گرنگترین کەشتی بە ٦٤ تۆپەوە لەناو هێزیی دەریایی کەشتیی جەنگی سویدی.\n(Tre Kronor) لە ١٠ی ئۆگوستی ١٦٢٨ ڤاسا خۆی لە شوێنی بەستنەوەی بەرەڵاکرد کە لە خوارەوەی کۆشکی\nدەرگاکانی تۆپەکان کراوەبوون، هەموو تۆپەکان هێنابوونە خوارێ و سڵاوی تۆپتەقاندن تەقێنرا. کەشتیە گەورەکە لەسەرەخۆ بەندەری بەجێهێشت. پاش چەند دانەیەک هێنانوبردنی بای بەهێز کەشتیەکە کەوتە سەر لا. ئاو بە خوڕاویی لە دەرگای تۆپەکانەوە چووەژوورێ و ڤاسا نوقوم بوو. ٣٠ کەس لەو ١٥٠ کەسەی لەناو کەشتییەکەدا بوون خنکان. ٣٣٣ ساڵی پێچوو تا ڤاسا توانی دیسان ڕووناکی ڕۆژ ببینێتەوە..\nبۆچی ڤاسا نوقوم بوو؟\nمرۆڤ لە سەدەی ١٦٠٠ دا هێشتام هەژمارکردنی تیۆرییانەی سەقامگیریی کەشتیان نە ئەزانی، بەڵکو بەپێی شارەزایی کۆن دروستیان ئەکرد. گەر مرۆڤ بیویستایە شتی تازەی تەکنیکی بهێنێتە ئاراوە، ئەوا لە دۆخی ڤاسا دا تۆپخانەی قورس و جووتێک کۆمەڵە ئەرزی کەشتی، ئەبوا مرۆڤ بەتاقیکردنەوە بیگاتێ. ڤاسا زۆر قورس بوو لەسەر ئاوەکە و کاتێک باکە ئەملاولاکردنی بە ڤاسا کرد نەیتوانی بەلانسی خۆی بهێنێتەوە.\nئەندەش فرانسێن هەر لە منداڵییەوە لاشەی کەشتی سەرنجی ڕاکێشاوە کە لە کۆمەڵە دوورگەکانی ستۆکهۆڵمدا بوون.\nلەبەرهۆکاری ئەو زانیارییانەی لە دۆکومێنتەکانی سەدەی ١٦٠٠ دا بوو، فرانسێن لە هاوینەکانی ١٩٥٤ – ١٩٥٦ هەڵسا بە بەلەنگەرگەڕان بەدوای ڤاسادا کە بە یارمەتی بەلەمێکی ماتۆڕدار لە بنی دەریاچەکەدا بە ڕاکێشان دەرهێنرا. لە ٢٥ ئۆگوستی کاتێک کە ئەو و پێر ئێدڤین فێلتین لە دەرەوەی بێکهۆلمن دەگەڕان، لەنگەرەکە لە شتێکی گەورەی لە بەڕوودروستکراو گیرا. ڤاسا دۆزرایەوە!\n"هەرە گەورەترین مەتەڵی پارچۆکەی زانستی”\nکاری ڕاکێشان لە پایزی ١٩٥٧ وە دەستی پێکرد لەڕێگەی ئەوەی کە مەلەوانی بنئاو بە ئاوپێداکردن بەژێر کەشتیەکەدا کۆمەڵە تونێلیان دروستکرد بۆ وایەرە هەڵگرەکانی کە پاشان پێویستبوو. لە ٢٤ ئەپریلی ١٩٦١ دا کەشتییەکە ڕووی ئاوەکەی شکاند و بە زیاتر لە ١٤٠٠٠ پارچە تەختەی شل ڕاکێشرا..کەشتییەکە و پارچەکانی هەریەک بەجیا هەڵگیرا. پاشان پارچەکان خرانەوە شوێنی خۆیان لە کەشتییەکەدا هەروەک یارییەکی زەبەلاح بە مەتەڵی پارچۆکە(پازڵ).\nڤاسا زانست لەبارەی کاتی خۆی تا ئەمڕۆ بڵاوئەکاتەوە و توێژینەوە لەبارەی چۆنێتی بەباشتریین شێوە هەڵگرتنی ڤاسا. هەر لە تەختەکەیەوە، سەمونەکانیەوە تا پەیکەرەکەی و پەڕۆکانی تا ئێستاش بەردەوامە. ئامانجەکە ئەوەیە کە ڤاسا بۆ وەچەکانی ئاییندەش خۆگر بێت.\nزیاتر لەبارەی مێژووی ڤاسا و توێژینەوەی موزەخانەی ڤاسا و کاری هەڵگرتن بە ئینگلیزیی بخوێنەوە:


CHRA.TV - دەزگای کەڤاڵ سێ دەرھێنەری فێستیڤاڵی لاوی خەڵاتکرد\nلەمیانی چالاکییەکانی فێستیڤاڵی لاو و لە کۆتارۆژی فێستیڤاڵەکەدا لەپاڵ خەڵاتکردنی سەرکەوتووانی فێستیڤاڵ دەزگای کەڤاڵ بۆ راگەیاندن و بەرھەمھێنانی ھونەری خەڵات و بڕوانامەی رێزلێنانی بەخشیە سێ کورتەفیلم کە بریتی بوون لە"کورتەفیلمی ئاوێنە- دەرھێنانی ھەوراز محەمەد، کورتەفیلمی ئەودیوی تاوان- دەرھێنانی سامی کاکە، فیلمی دیکۆمێنتی ریال و بەرشلۆنە- دەرھێنانی تۆفان ئەبوبەکر".\nلە لێدوانێکی تایبەتدا مەسعودی مەلا ھەمزە لێپرسراوی دەزگای کەڤاڵ لەبارەی ئەو خەڵاتکردنە گوتی"ئێمە لە دەزگای کەڤاڵ بەردەوام ھەوڵمانداوە ھاوکارو پاڵپشتی ھونەرمەندان و رۆشنبیران و راگەیاندکاران بین، لەو پێناوەشدا ھەموو ھەوڵ و تواناکانی خۆمان دەخەینەگەڕ بۆ گەیشتن بەو ئامانجەو فراوانکردنی چالاکییەکانمان".\nمەسعود گوتیشی"لەکۆتا رۆژی فێستیڤاڵی سینەمایی لاو بۆ کورتەفیلم کە لەلایەن سەنتەری لانەی ھونەری سازکرابوو بە پێویستمان زانی چەند خەڵاتێک بدەینە دەرھێنەرانی بەشداری فێستیڤاڵ و لەو روانگەیەشەوە جیاواز لە رای لیژنەی داوەران و بەبڕوای دەزگای کەڤاڵ خەڵات و بڕوانامەی رێزلێنانمان بەخشیە ھەریەک لە کورتەفیلمەکانی کورتەفیلمی ئاوێنە- دەرھێنانی ھەوراز محەمەد، کورتەفیلمی ئەودیوی تاوان- دەرھێنانی سامی کاکە، فیلمی دیکۆمێنتی ریال و بەرشلۆنە- دەرھێنانی تۆفان ئەبوبەکر".


مەلابەختیار پەیامێك لەبارەی دۆخی كوردستان بڵاودەكاتەوە - ئاوێنه\n“مەترسییەكی گەورە لەسەر باشوری كوردستان هەیە و مەترسی جیابونەوەیەكی گەورەش، هەڕەشە لەیەكێتی دەكات”\nمەلابەختیار پەیامێك لەبارەی دۆخی كوردستان بڵاودەكاتەوە\nلێپرسراوی دەستەی كارگێڕی مەكتەبی سیاسی یەكێتی، مەلا بەختیار رایگەیاند مەترسییەكی گەورە لەسەر باشورو هەرێمی كوردستان هەیە و مەترسی جیابونەوەیەكی گەورەش، هەڕەشە لەیەكێتی دەكات.\nئاوێنە: لێپرسراوی دەستەی كارگێڕی مەكتەبی سیاسی یەكێتی، مەلا بەختیار پەیامێكی لەبارەی دۆخی كوردستان دوای روداوەكانی كەركوك و ناوچە جێناكۆكەكان بڵاوكردەوە.\nهۆشداریشداوە كە یەكەم: مەترسییەكی گەورە لەسەر باشورو هەرێمی كوردستان هەیە، كە ببێتە دو ئیدارەیی‌و دو ئیدارەییش، لێكەوتەی شەڕی ناوخۆ و دەستێوەردانی ئیقلیمی‌و نێودەوڵەتی نەخوازراوی لێ چاوەڕوان دەكرێ.\nدوەم: یەكێتی، سەرەنجامی كێشە چارەسەرنەكراوەكانی دوای نەخۆشكەوتنی مام جەلال (پێشتریش) گیروگرفتەكانی نزیك كەوتونەتەوە لە بنبەست‌و مەترسی جیابونەوەیەكی گەورە، هەڕەشە لەیەكێتی دەكات. هەلپەرست‌و هەرزە ئەقڵەكانی ناو یەكێتی‌و فەیسبوكبازەكانیش كە هەر خەریكی شێواندنی زهنیەتی خەڵكن، وەكو پێشینان وتویانە: “دز بازاڕی شێواوی هەیە”.. ئەمانەش، لەناو هەموو رەوت‌و جەمسەرەكاندا، زۆر نابەرپرسیارانە، لەرابوردودا بەگشتی‌و لە دوو مانگی رابوردودا بەتایبەتی، دەستیان هەیە، لەم دۆخەی یەكێتی تێیكەوتووە. كە بەداخەوە بەشێك لەئامانجە گڵاوەكانیان هێناوەتەدی!\nوتوشیەتی”بەندە، رایدەگەیەنم، دژی جیابونەوەم لەناو یەكێتیداو دژی دوو ئیدارەییم”.\nجەختیشی كردۆتەوە”چیدیكە، ناتوانم ئاژاوە لە ئاژاوەگێڕان قبوڵ بكەم. هەتا ئێستا لەبەرخاتری كەسوكاری شەهیدان‌و سەرۆك مام جەلال‌و پێشمەرگەو مێژوی یەكێتی خۆم بە نیمچەبەرپرسیار لەناو یەكێتی‌و لەویژدانی خۆمدا زانیوە، ئەوەی لەتواناشمدا بوبێ، هەوڵم داوە بۆ چارەسەر، بەڵام لەمەودوا ئەو نیمچەبەرپرسیارێتیەش كاریگەری نەماوە لەناو هاوكێشەكاندا، بۆیە پێشكەشی ئەوانەی دەكەم، لەناو هەمو جەمسەرەكاندا، هەڵپەیانە مەرام‌و نەخشەكانیان دوای مردنی سەرۆك مام جەلال بەدیبهێنن”.\nپەیامێكی ئاواڵە لە لێپرسراوی دەستەی كارگێڕی مەكتەبی سیاسیەوە\nبەش بەحاڵی خۆم، چاوەڕێ دەكەم پەرلەمانی كوردستان، یان هەر كۆمیتەیەكی شارەزای بێلایەن، هەڵسەنگاندێكی قوڵی هەمەلایەنە، بەبەڵگەوە، لەسەر كۆی روداوەكان بكات، بە روداوی كارەساتباری كەركوكیشەوە، لەسەر هەركەس‌و گروپ‌و لایەنێك، هەر تاوانێك سەلمێندرا، ئەوكاتە دەبێ دادگا توندترین سزایان بدات. لەناو یەكێتیشدا، بەهەمان شێوە، هەڵسەنگاندن لەسەر هۆكارە راستەقینەكانی كێشەو روداوەكانی ناو یەكێتی، بكرێ. هەتا سەرئەنجامی هەڵسەنگاندن، بەبەڵگەی تەواوەوە، روداوە كارەساتبارەكان، ساغنەكاتەوە، پێشوەخت، تومەت دابەشكردن لەراگەیاندن‌و لەچاوپێكەوتنەكاندا، كارێكی ناشایستەیە. كە بێگومان، ئەم روداوانە، لەخۆڕا رویاننەداوە. هەرلایەك بەپێی سەنگی خۆی‌و هەمو كاربەدەستێكیش، بەپێی پێگەكەی، پشكی كارەسات‌و روداوەكانی بەردەكەوێ.\nسەبارەت بە ریفراندۆمیش، پاساوم بۆ رەخنەفرۆشان نەهێشتۆتەوە تانە بخەنە سەر هەڵوێستەكانم. بۆ یەكەمین جارە دەیڵێم: من، بەردەوام لەكۆبونەوەی دوقۆڵی یەكێتی‌و پارتی‌و سێقۆڵی لەگەڵ پارتی‌و یەكگرتوشدا، هەروەها لەكۆبونەوەی لیژنەی باڵای ریفراندۆمیشدا، سور بوم لەسەرئەوەی بەدیلی ریفراندۆم قبوڵ بكەین‌و لەگەڵ ئەمریكا، بەریتانیا، دەوڵەتانی ئیقلیمی، ئەنجومەنی ئاسایشی نێودەوڵەتی‌و حكومەتی عێراق، گفتوگۆیەكی بەرپرسانە بكەین. بەڵام لەناو رای گشتی گەلەكەشماندا، دڵی یەك هاوڵاتی كوردستانیشم، لە داكۆكی بۆ مافە دیموكراسیەكان، ساردنەكردۆتەوە. چەند هەڵەو چەندیش لەو سیاسەتە راست بوبین، وەكو یەكێتی، با ئەمەشیان جێبهێڵم بۆ هەڵسەنگاندن‌و توێژینەوە.\nیەكەم: مەترسییەكی گەورە لەسەر باشورو هەرێمی كوردستان هەیە، كە ببێتە دو ئیدارەیی‌و دو ئیدارەییش، لێكەوتەی شەڕی ناوخۆ و دەستێوەردانی ئیقلیمی‌و نێودەوڵەتی نەخوازراوی لێ چاوەڕوان دەكرێ.\nدوو ئیدارەیی‌و جیابونەوەی ناو یەكێتی، یان جیابونەوەی ناو یەكێتی‌و دو ئیدارەیی، لەم هەلومەرجەی دوای كارەساتی كەركوك، پەیوەندییەكی توندوتۆڵیان بەیەكەوە هەیە.\nهەر كوردێكی بەشەرەف‌و هەر یەكێتیەكی دڵسۆز، ئەگەر بیەوێ، دوای كارەساتی عەسكەری كە لەناوچە كێشەلەسەرەكاندا (بە شارە ئازیزەكەشمەوە خانەقین) بەسەرماندا هاتوە، راماننەكێشێت بۆ كارەساتی سیاسی ترسناكتر، هەقوایە، دڵسۆزان چەند دژی جیابونەوەی هەرێمن، هێندەش پەرۆشی یەكڕیزیی یەكێتی ناو یەكێتی بن.\nبەندە، رایدەگەیەنم، دژی جیابونەوەم لەناو یەكێتیداو دژی دوو ئیدارەییم. بەتوندی دژی ئەوەشم جگە لەچارەسەركردنی كێشەكانی ناو یەكێتی، هیچ رێگەیەكی تر بگیرێتەبەر. بۆیە پێدادەگرم لەسەرئەوەی ئۆرگانەكانی یەكێتی، تەواوی دەسەڵاتی حزبی‌و سیاسییان هەبێ. هیچ كەسێك‌و هیچ بنەماڵەیەك، بۆی نەبێ، لەباتی ئۆرگانە رەسمییەكانی یەكێتی، بڕیار بدات. یان كۆبونەوە لەگەڵ هیچ لایەكدا بكات.


پێ یان راگەیاند کە کراوە بە بیور، سەرەتا ئەم هەواڵەی پێ ناخۆش بوو، دوای چەندین ساڵ خۆیندن و تێکۆشان و خوێندنەوە بکرێ بە بیور، لە یەکەم چاو تروکاندا لەماناو مەبەستی بیور تێ نەدەگەیشت بەڵام پەیتا پەیتا دەرگاو پەنجەرەکانی چەمکی بیوری خستە سەرپشت چووە نیووناواخنی بیورەوە، کەم کەم روڵی بیوری بۆ روون بووەوە، کە بە چ شێوەیەک سوودی لێ وەرگیراوە لە نێو شاخ و کێوە بەفراویەکان، داری زۆری پێ بڕدراوە بۆ خۆ گەرم کردنەوەو چێشت لێنان و خۆشووشتن ! وێرای ئەمە رازی نەبوو ناز ناوی بیوریان پێ بەخشیوە، لەبەر ئەوەی بیور ئامرازیکی ساردووسرە زەلامێکی دی دەستی بۆ دەبا و بەکارێ دێنێ، خۆی لە خۆی دا هیچ دەست پێسخەرییەکی نییە ! دیسان ئەوەشیان بۆ روون کردەوە کە راستە کراوە بە ئامرازێکی نیمچە روپۆت بەڵام ئینسانی شارەزاو لێزان لەکات و ساتی دیاریکراودا دەستی بۆ دەبا داری پیری سەر رێگاوبانەکانی پێ دەبرێ، لق و پۆپی خوارەوەی دارەکانی پێ پاک دەکەنەوە تاوەکو زیاتر هەڵبچن و دیمەنی جوانتر بە جەنگەڵ و رێگاو بانەکان ببەخشن، لەکاتێ تەواو بوونی ئیش و کارەکان بیورەکە خاوێن دەکرێتەوەو لە هاسان دەدرێ و چەور دەکرێ و لە جێگاو سنووقی تایبەتی خۆی دائەنرێ!\nئیدی بیورەکە بە لە خۆ رازی بوونەوە لە شوێنێ خۆی ڕادەکشێ و لە دڵی خویدا دەڵێ ئەگەر من نەبوومایە، ئینسان هەرگیز نەیتوانی دار ببرێ، کەواتە من ئامرازێکی گرنگم، لەهەمان کات دا رێزی خۆم دەگرم خۆم نادەمە دەستی کەسانێ ناکەس بەچە کارو کردەوەی ناشیاوم پێ ئەنجام بدەن!\nهەموو کەسێ شیاو دار برین نییە، دەبێ ئەندازیاری کشتوکاڵ بریار وەرگرن چ دارێک بەکەڵکی بڕین دێت، جووتیارەکانیش جێ بەجێ یی دەکەن!\nمنیش دەبمە ئامرازێکی دەستی وان، ئەوەی بە ئیسپارتاکۆس کرا بە من ناکرێ، ئەوەی بە ئیبراهیم لنکۆڵن کرا بە من ناکرێ، من بە ماسۆشیەتی لە دایک بووم هەر بە ماسۆشیەتی ییش ئەمینمەوە، من تەسلیم تەلەب نیم بەڵام باڵای قەدەر لە توانای من بەرزترە، بەرزکردنەوەی ئاڵای سپی لە بەرانبەر دوژمن باشترە لە خوێن ڕشتن!\nبەڵام پێش ئەوەی لە بەر بارانی زەمەن دواتر لێدانی هەوا ژەنگاوی بم و لەکار بکەوم هەوڵ ئەدەم وزەی جووتیارەکان بە فێرۆ نەدەم، کۆشش دەکەم داری نالەباری سەر رێگا و بانەکان ببرمەوە، حەز دەکەم بەدەست جووتیارێکی شارەزاوە بم کاری جوانکاری و ئیستاتیکی نێو جەنگەلە چرەکانی ئەم دونیا ئاڵوزەم پێ بکا!\nبەڵکو دێوو درنج زەفەرمان پێ نەبا، من وەک هەڵگری ناز ناوی بیور شوناسێکی نەناسراوم، جوگرافیای ئەندیشەو خەیاڵ رویام نادیارە، پەی بە سنوورەکانی نێوان دوست و دوژمن نابەم، رەنگە ئەم دەست و ئەو دەستم پێ بکرێ گۆشت ئیسقانی ئاژەڵەکانم پێ پارچە پارچە کەن، رەنگە ئاژەڵێکی بێ تاوانیش بەر بکەوێ، خەتای منی تیا نییە، هەر وەک گوتم من ئامرازم، کەڵپووچێکی نێو دیواری زەمانەم، بۆرغی یەکی ماشینی گەورەم، بیورێکی دەم تیژم، لەوانەیە رۆژێ لە رۆژان بەردو سەنگی سەر رێگاکانی ژیانم پێ وردوو خاش بکەن، پارچەیەکی لێوم بپەرێ یاخود بشکێ ئەو کات وەک دانە شکاوەکەم دەبێ هەمیشە خەمی لێبخۆم و ئەنجام پارچەیەکی پێوە بنووسێنم!\nرەنگە رۆژێ لە رۆژان جوگرافیای موگناتیسی سنوورەکانم پێ ببرنەوە کارەبا ئەرز شورت بکاو منیش ببمە پارچە ئاسنێکی سوورکراو و بتوێمەوە، بۆ ئەبەد بتوێمەوە!!\nلەتە ئاسنێک کە نێوی بیور بوو تووایەوە، هیچ کەس لەم دونیایە فریای کفن و دەفنی نەکەوت، چەشنی قوربانی جوولەکەکانی بەر دەستی سوپای هتلەر کران بە قەرەبووت!\nتەنیا یادو یادگارییان لە یادەوەری دەستەجەمعی کۆمەڵگا مایەوە...\n٢٧\_٣\_٢٠١٣ - نەرویج


خەرتک ئانچیما تۆکا - ویکیپیدیا، ئینسایکڵۆپیدیای ئازاد\n١ی کانوونی دووەمی ١٩١٢\n٤ی تشرینی دووەمی ٢٠٠٨(٢٠٠٨-11-0٤) (٩٦ ساڵ ژیاوە)\nTuvan People's Revolutionary Party، حیزبی کۆمۆنیستی یەکێتیی سۆڤیەت\nخەرتک ئانچیما تۆکا (بە ڕووسی: Хертек Амырбитовна Анчимаа-Ток؛ بە توڤانی: Анчимаа-Тока Хертек Амырбит уруу؛ لە دایکبووی ١ی کانوونی دووەمی ١٩١٢ - مردووی ٤ی تشرینی دووەمی ٢٠٠٨) کەسایەتی سیاسیی سۆڤیەتی/توڤانی بوو، ئەو لە ماوەی ١٩٤٠ بۆ ١٩٤٤ بووە سەرۆکی کورالی بچووک لە کۆماری گەلیی توڤان. خەرتک بەیەکەم ژنە سەرۆک دەوڵەت دادەنرێت لە مێژوودا کە بەپێی میرات پۆستەکەی وەرنەگربێت. ئەو ژنی سالچاک تۆکا بوو، یەکێک لە ڕابەرە باڵاکانی وڵاتی کۆماری گەلیی توڤان لە ماوەی ١٩٣٢ بۆ ١٩٧٣.\nخەرتک ئانچیما تۆکا لە ساڵی ١٩٧٢ خانەنشین بوونی خۆی لە کار و چالاکییەکانی ڕاگەیاند، لە ساڵی ١٩٧٣ هاوسەرەکەی مرد. هەموو ئەمانەش وایانن کرد کە ئەو ژیانێکی بێدەنگ بەسەربەرێت تاکوو مردنی لە ڕۆژی ٤ی تشرینی دووەمی ٢٠٠٨.\nخەرتک ئانچیما تۆکا لە ١ی کانوونی دووەمی ١٩١٢ لە ناوچەی بای-تایگینسکی لە توڤا لە دایکبوو، ئەوکاتە ئەم ناوچەیە لە ژێر دەسەڵاتی چین بوو، ئەمڕۆ ئەم ناوچەیە دەکاتە شاری کیزل لە ڕۆژهەڵاتی ڕووسیا. ئەو سێیەمین منداڵی خێزانەکەی بوو، خێزانەکەی لادێ نشینێکی ڕاوچی بوون. وێڕای ئەوەی لەگەڵ دامەزراندنی یەکێتیی سۆڤیەت، کار ئاسانی زیاتر کرا بۆ فێربوون و خوێندەواری، بەڵام هێشتا لەناوچەکەی ئەوان بەمجۆرە نەبوو بە دیاریکراویش بۆ کچان، بەڵام خەرتک کە تەمەنی گەیشتە ١٨ ساڵان ئەوا توانی خۆی فێری خوێندنەوە و خوێندەواری بکات بە زمانی مەنگۆلی.\n^ Jackson، Guida M. (2009-08-20). Women Leaders of Africa, Asia, Middle East, and Pacific: A Biographical Reference. ISBN 9781469113531.\n^ "Khertek Anchimaa Toka: the world’s first female head of state". Times Online. 2 October 2008. Retrieved 11 November 2020.\n^ Jackson، Guida (2009). Women leaders of Africa, Asia, Middle East and Pacific : a biographical reference. Bloomington, IN: Xlibris Publishing. پەڕە 158. ISBN 9781441558435. داڕێژە:Self-published inline\nوەرگیراو لە «https://ckb.wikipedia.org/w/index.php?title=خەرتک_ئانچیما_تۆکا&oldid=763542»\nئەم پەڕەیە دواجار لە ٠٧:٣٩ی ١٦ی ئازاری ٢٠٢١ نوێ کراوەتەوە.